Zašto su praznici pravo vrijeme za intimne odnose - Televizija K3\nZašto su praznici pravo vrijeme za intimne odnose\nJanuary 8, 2022, 8:54 am\nPretraga imenice “seks”, kao i drugih termina u vezi sa seksom, tokom velikih praznika mnogo je češča i intenzivnija.\nNaučnici sa Univerziteta Indijana i portugalskog Instituta “Gulbenkian de Siensia” dodatno su obrazložili široko prihvaćeno vjerovanje da se seksualni život ljudi odvija u ciklusima koji su povezani sa biološkom promjenama, koje su u skladu sa promjenama u prirodi (kao što su promjene vremena ili sezonska dostupnost hrane).\nNjihova teorija, objavljena u časopisu “Scientific Reports”, govori o tome da je povećanje broja trudnoća u nekom društvu određeno kulturnim zahtjevima sredine.\nNaučnici dva univerziteta su do ovog zaključka došli uvidom u “kolektivno nesvjesno”. Oni su dokumentovali Gugl pretrage pojmova u vezi sa seksom u 130 zemalja, i to u desetogodišnjem istraživanju.\nRezultati su pokazali da je pretraga imenice “seks”, kao i drugih termina u vezi sa seksom, tokom velikih praznika mnogo češča i intenzivnija, kao i da to odgovara porastu broja porođaja devet mjeseci kasnije.\nNajveći porast pretraga u zemljama sa hrišćanskom većinom stanovništva događa se u vrijeme oko Božića, dok se u muslimanskim zemljama to dešava u periodu Ramazanskog bajrama. To je posebno interesantno, budući da je Ramazanski bajram “klizni” praznik koji svake godine mijenja datum, ali su istraživači, bez obzira na to, zabilježili skok, što je pokazatelj definitivne povezanosti povećanog broja intimnih odnosa sa običajima u različitim kulturama.\n“Uzeli smo u obzir da ja za Božić i Ramazanski bajram karakteristično određeno kolektivno raspoloženje, koje je u vezi sa porastom plodnosti. Vjerovatno ljudi osjećaju veću motivaciju za uvećanjem svoje porodice tokom praznika, budući da je tada izražen naglasak na ljubavi i darivanju djece. Moguće je da sve to dovodi ljude do srećnog porodičnog raspoloženja, punog ljubavi”.\n(b92 – Foto: Ilustracija)\nNapitak koji rješava najčešći zdravstveni problem današnjiceGužva ispred Instituta za javno zdravstvo u Banjaluci, čeka se na testiranje


Srpske košarkašice juče su započele kvalifikacioni turnir za OI u Tokiju 2020. godine. Prvi, slobodno možemo reći i revijalni meč Srpkinje su izgubile od favorizovanih Amerikanki sa 88:69.\nNaše devojke su pokazale borbenost u prvoj deonici i uspele da igraju u egalu. Međutim, u drugoj četvrtini Amerikanke su prvi put imale dvocifrenu prednost, dok je ona u drugom poluvremenu porasla i na +25. Naše devojke su samo uspele da ublaže poraz do kraja, ali ono što je sigurno je da ih ova utakmica neće odvesti korak dalje od cilja, jer su Amerikanke već obezbedile plasman na OI i na ovaj turnir došle praktično revijalno i pripremno.\nŠto se strelaca tiče selekciju SAD predvodila je Vilson sa 16 poena i sedam skokova, a pratila ju je Digins sa 15 postignutih koševa. Kod naših najefikasnije su bile Ana Dabović i Bruks sa po 13 koševa.\nNaše devojke, koje sa klupe predvodi Marina Maljković tek očekuju dueli protiv direktnih protivnika za plasman na najveće svetsko takmičenje. Prvi rival biće Nigerija sutra od 17 sati u Štark areni. To će biti verovatno i odlučujući duel jer je Nigerija prvog dana uspela da savlada Mozambik ubedljivim rezultatom. Poslednji meč u grupi Srbija će odigrati u nedelju protiv Mozambika.\nSvu sreću želimo našim devojkama da se ponovo nadju na Olimpijadi i predstavljaju boje naše zemlje. Ono što je na nama je da u predstojećim mečevima napunimo dvoranu što je više moguće!


Od danas linija 43 ponovo "okreće" na Trgu Republike - www.lobi-info.rs\nMarija K. 15. marta 2019., 09:11 4.8k Views\nPrema zvaničnom saopštenju, počev od danas, 15. marta, ponovo se menja trasa linije 43. Ova linija voziće kao i ranijih godina na relaciji od Trga Republike do Koteža.\nDo ove promene došlo je nakon višemesečne borbe udruženja građana Kotež da se reše problemi sugrađana sa lošim i neredovnim prevozom na ovoj liniji.\nSugrađani iz Koteža i članovi ovog udruženja, mesecima unazad prikupljali su detaljne informacije o neredovnosti i izostanaku polazaka na liniji 43. Međutim, njihovi zahtevi upućeni GSP i Sekretarijatu za saobraćaj nisu dali nikakve rezultate.\nZato su sugrađani iz Koteža sa prikupljenom dokumentacijom i peticijom sugrađana, kao i zvaničnom najavom protesta, prošle nedelje zakucali na vrata predsednika opštine Palilula. Predsednik opštine uspeo je da ovaj problem predoči i gradskim vlastima.\nSa svojim zahtevom uspeli su da stignu i do Skupštine grada, pa je održan i sastanak u kancelariji Gorana Vesića. Sastanku su prisustvovali predsednik opštine Palilula Aleksandar Jovičić, 6 direktora gradskih službi i preduzeća, kao i predsednik UG Kotež.\nNakon što se više institucija, pod pritiskom sugrađana, ipak uključilo u rešavanje problema sa prevozom na liniji 43, izgleda da je rešenje i pronađeno!\nKako stoji u objavi UG Kotež, vraćanje linije 43 na Trg Republike je privremeno rešenje jer je to jedini način da se u ovom trenutku obezbedi redovnost polazaka i poštovanje reda vožnje.\nKonačna odluka o tome gde će se „okretati“ linija 43 biće doneta kada GSP bude nabavio nove autobuse kojima će ova linija biti „pojačana“. Ova odluka očekuje se u toku godine.\nSugrađani iz Koteža dali su nam odličan primer i dokazali da se uz dobru organizaciju ipak može boriti sa sistemom i uticati na rešavanje problema.\nPrethodna objava Na Imesovoj farmi svinje umiru od gladi i jedu jedne druge\nSledeća objava Umesto protesta zbog linije 43 sledi čišćenje Koteža


Hakerska ofanziva na političke stranke u Srbiji\nWebsajt Lige socijaldemokrata Vojvodine\nSamo u toku jedne večeri hakeri su napali sajtove Socijalističke partije Srbije i Lige socijaldemokrata Vojvodine, a odmah potom na red su stigli i sajtovi beogradskih odbora Liberalno-demokratske partije, Demokratske stranke i Demokratske stranke Srbije – sa jasnom porukom – “ Mi nećemo da prestanemo da rušimo sajtove dok Tadić ne raspiše izbore!”.\nNa prvi pogled stiče se utisak da je u pitanju organizovana akcija, međutim, kako stučnjaci napominju, to se ne može uzeti kao pouzdana opcija.\n“Po onome što se može videti sa tih sajtova, deluje da je to potpis jedne osobe ili grupe osoba koje deluju organizovano, ali to, naravno, ne mora da znači. Verovatno će istraga pokazati o čemu se tu radi”, kaže\n“Po onome što se može videti sa tih sajtova, deluje da je to potpis jedne osobe ili grupe osoba koje deluju organizovano, ali ne mora da znači”, kaže Slobodan Marković, iz Centra za razvoj interneta.\nSlobodan Marković, iz Centra za razvoj interneta.\nDa li će u ovom slučaju biti pokrenuta istraga? - pitali smo Branka Stamenkovića iz Tužilaštva za visokotehnološki kriminal.\n“Naravno, mi ćemo na osnovu zakonom predviđenih ovlašćenja da preduzmemo sve mere koje su pred nama, i koje su našim mogućnostima, da identifikujemo izvršioce krivičnih dela i da protiv istih povedemo krivični postupak za neko od dela koja su sankcionisana Krivičnim zakonikom Republike Srbije. Neku dublju konotaciju u ovome ne možemo da pronađemo, niti imamo bilo kakvu indiciju da ona kao takva postoji. Tako da svaki od ovih slučajeva tretiramo kao poseban”, navodi Stamenković.\nPre nekoliko dana oboren je i sajt posebnog odeljenja Tužilaštva za borbu protiv visokotehnološkog kriminala. Tokom noći internet korisnici su ga menjali nekoliko puta. Ujutru je sajt ponovo bio u funkciji.\nStamenković kaže da je, zbog krivičnog dela računarske sabotaže, u toku vođenje pretkrivičnih postupaka protiv više lica.\n“Iz tih razloga ja ne bih komentarisao sve radnje i mere koje Ministarstvo unutrašnjih poslova preduzima, ali u svakom slučaju, mi ćemo, u okviru onih mera koje su nama na raspolaganju, preduzeti sve da svi izvršioci ovog krivičnog dela, a i drugih sličnih krivičnih dela, budu identifikovani i da protiv njih bude uspešno vođen krivični postupak”, kaže Stamenković.\nPodaci o zdravlju lidera naprednjaka\nPrema pisanju nekih medija, u javnost su sa nepoznate adrese dospeli i izveštaji o zdravstvenim analizama Tomislava Nikolića, koje su, povodom njegovog štrajka žeđu i glađu, rađene u privatnom Kliničko-boliničkom centru “Beograd”.\nPoverenik za informacije Rodoljub Šabić kaže tim povodom, da je to - bez obzira o kom je građaninu reč, skandalozan postupak.\nTomislav Nikolić u bolnici, 18. aprila 2011\n"Podaci o zdravstvenom stanju su i po zakonu naročito osetljivi podaci i iziskuju poseban tretman. Naravno, da je njihovo ilegalo skidanje i javno objavljivanje protivzakonito. U konkretnom slučaju, da li su ti podaci skinuti sa sajta, ili je neko do nih došao na neki drugi protivpravan način, to je pitanje koje bi, tek, trebalo da se pozabave ne samo poverenici, već, budući da je reč o tome da su moguće i neke druge protivpravne radnje, da se pozabave policija i tužilaštvo za visokotehnološki kriminal”, smatra Šabić.\nŠabić, međutim, kaže da ima indicija da ovo nije delo hakera.\n“Dakle, da nije reč o materijalu skinutom sa veb sajta, nego da je pribavljen na neki drugi protivpravan način. Ali to su sve spekulacije”, navodi Šabić.\nSa napadima na sajtove suočavaju se i mnogo razvijenije zemlje od Srbije:\n“Ne postoji veb sajt koji je imun na sve vrste napada. Padali su sajtovi i mnogo većih i jačih institucija – predsednika Amerike, NATO-a…”, kaže Slobodan Marković i naglašava da u Srbiji je primetno odsutvo shvatanja značaja ove nove vrste informativnih tehnologija.\n“Softver koji pokreće veb sajt ima neke svoje greške i one se redovno otklanjaju. Ono što je dužnost administratora sajtova jeste da redovno ažuriraju te softvere i da prave rezervne kopije podataka kako bi sajt mogao da se vrati brzo u normalu. Kod nas ne potoji razvijena ta vrsta kulture, bezbednosti i shvatanja značaja da, ako već imamo neki veb sajt, moramo da imamo i neku osobu koja je zadužena za njegovo ispravno funkcionisanje i koja može da reaguje relativno brzo kada se desi neki problem ovog tipa”, zaključuje Marković.


Dodik: Evropa treba uvažiti oba odgovora u Upitniku\nPredsjednik Republike Srpske Milorad Dodik izjavio je da je evropski put cilj i Republike Srpske, a nakon što je u Sarajevu predat odgovor na Upitnik Evropske komisije.\nČlan Evropskog parlamenta i izvjestilac za Bosnu i Hercegovinu Cristian Dan Preda naglasio je danas da je borba protiv korupcije glavni uslov da Bosna i Hercegovina postane članica Evropske unije (EU).\nPicula: BiH ne može napredovati zbog političkih zagovornika status quo\nVoditelj Delegacije Evropskog parlamenta za odnose s BiH i Kosovom Tonino Picula pozdravio je vijest što je BiH konačno uspjela odgovoriti na pitanja iz Upitnika Evropske komisije, no isto tako upozorio kako BiH ne može napredovati dok na političkoj...\nAmbasadorica Bugarske u Bosni i Hercegovini Avgustina Tzvetkova poručila je da je sada vrijeme da politički lideri i građani zemalja zapadnog Balkana ubrzaju proces evropskih integracija, napominjući da se taj proces temelji na ostvarenim rezultatima...\nDrugog dana Sigurnosne konferencije u Minhenu predsjedavajući Vijeća ministara BiH dr. Denis Zvizdić prisustvovao je obraćanjima zamjenika kancelarke i ministra vanjskih poslova SR Njemačke Sigmara Gabriela, premijerke Ujedinjenog Kraljevstva Velike...\nWigemark: Nema napretka na evropskom putu bez angažmana lokalne samouprave\nŠef Delegacije Evropske unije (EU) u BiH i specijalni predstavnik EU ambasador Lars-Gunnar Wigemark poručio je danas da nema napretka na evropskom putu bez aktivnog angažmana lokalne samouprave.\nŠvedski europarlamentarac Jasenko Selimović kazao je za Klix.ba da je danas sudjelovao u najdužoj debati u Evropskom parlamentu, što samo po sebi mnogo govori o važnosti teme proširenja Evropske unije na Zapadni Balkan.\nPoslanici Evropskog parlamenta pozdravili su usvajanje Strategije proširenja EU na zapadni Balkan, ističući da bez zemalja regiona nema ni mira ni stabilnosti u EU.\nAnalitičar Inicijative za evropsku stabilnost (ESI) Adnan Ćerimagić prokomentarisao je za Klix.ba Strategiju za Zapadni Balkan koju je danas predstavila Evropska komisija, kazavši da je ona dokaz želje i interesa da se potakne daljnje proširenje Evro...\nPredsjedavajući Vijeća ministara BiH Denis Zvizdić kazao je u razgovoru za Klix.ba kako je Strategija Evropske komisije za Zapadni Balkan pozitivan signal za zemlje regiona. On se osvrnuo i na brojne dezinformacije koje se iznesene u javni prostor is...


Održana manifestacija „Inkluzivna umetnost“ -\nOdržana manifestacija „Inkluzivna umetnost“\nProjekat prekogranične saradnje četiri grada – Zrenjanina, Temišvara, Kikinde i Rešica.\nDanas je na Trgu slobode odražana manifestacija koja je realizovana u okviru IPA projekta „Inclusive art“. Ovaj projekat se bavi uključivanje marginalnih društvenih grupa i dece sa posebnim potrebama u kulturni život zajednice. U pitanju je zajednički program, koji se sprovodi preko IPA projekta međugranične saradnje između Rumunije i naše zemlje, u koji su uključena četiri grada – Zrenjanin, Temišvar, Kikinda i Rešice, u okviru kojeg će se u gradskim i seoskim školama, ustanovama kulture, romskim naseljima, realizovati mnoštvo inkluzivnih aktivnosti.\nManifestaciju „Inkluzivna umetnost“ na Trgu slobode, otvorio je pomoćnik gradonačelnika Zrenjanina Duško Radišić. Uz prigodan program na bini, u hladu, organizovane su različite radionice, slikanje na majicama, na šoljama, dekupaž, slikanje, crtanje, čišćenje srebrnog nakita. U okviru projekta, juče je u Tomaševcu bila održana likovna kolonija, sutra će biti održan sajam u Tomaševcu, u nedelju je predviđeno okupljanje u Surdučkoj, u romskom naselju u Zrenjaninu, a 21. juna je sajam u atrijumu Narodnog muzeja Zrenjanin.\nU današnjoj manifestaciji i programu učestvovali su horovi iz Osnovne škole „Petar Petrović Njegoš“, romski hor, i horovi četvrtog razreda, kao i đaci OŠ „9. maj“, učenici škola „Vuk Karadžić“ i „Đura Jakšić“, Udruženje građana „Kolorino“ i štićenici Gerontološkog centra.


Veljović obećao da će policija uhapsiti krivce za napade | Autonomija\nVeljović obećao da će policija uhapsiti krivce za napade\nIncidenti štete interesima države\nDirektor policije Milorad Veljović obećao je danas u Novom Sadu da će policija vrlo brzo pronaći vinovnike napada na albanske pekare i poslatičarnice u tom gradu.\n“Želimo odavde da pošaljemo jasnu poruku da nećemo tolerisati ugrožavanje bezbednosti građana, bez obzira na njihovu nacionalnu ili bilo koju drugu pripadnost i da će policija vrlo brzo pronaći vinovnike ovih događaja i privesti ih licu pravde”, rekao je Veljović novinarima.\nVeljović je istakao da ovakvi incidenti štete interesima države i da je zato prioritet policije i u Novom Sadu i u celoj Srbiji da se ovi događaji što pre rasvetle, da počinioci budu najstrožije kažnjeni i da se obezbedi puna lična i imovinska sigurnost svakog građanina.\n“Novi Sad je jedan miran grad i ubeđen sam da ovakvi ekscesi ne mogu poremetiti stabilan zajednički život građana i dobre međunacionalne odnose. Jednostavno, mi moramo garantovati i kao policija i kao država bezbednost svakog građanina i Novog Sada i cele Srbije, bez obzira na nacionalnu i bilo koju drugu pripadnost”, poručio je Veljović.\nDodao je da je tokom jučerašnjeg dana na poligrafsko testiranje privođeno više osoba i da se istraga i dalje intenzivno sprovodi.\nNovosadska policija je danas saopštila da je rasvetlila noćašnji napad na jednu poslastičarnicu u Bečeju koja je u vlasništvu meštanina albanske nacionalnosti.\nZbog sumnje da je betonskom kuglom razbio staklo na izlogu poslastičarnice, policija je saslušala 18-godišnjeg Bečejca, a nadležno tužilaštvo kvalifikovalo je ovaj događaj kao krivično delo uništenje i oštećenje tuđe stvari.\nGradonačelnik Novog Sada Miloš Vučević najoštrije je osudio poslednje incidente u gradu i izrazio je uverenje da će policija vrlo brzo pronaći neodgovorne pojedince i da će oni biti procesuirani u skladu sa zakonom.\n“Ljubav prema svom gradu i svojoj državi se ne pokazuje tako što bacite ciglu na komšijin prozor, ti ljudi žive ovde i rade zajedno sa nama, plaćaju poreze i zapošljavaju druge ljude i ništa niste pomogli Srbiji niti ste pokazali da volite Novi Sad, ako nešto tako uradite”, poručio je Vučević.\nOn je pozvao političare da vode računa kakve izjave daju i da ne pokušavaju da dobiju jeftine političke poene.\n“Ovo nije tema za strančarenje, već prilika da pokažemo da su svi građani u Srbiji jednaki pred Ustavom i pred zakonom”, kazao je Vučević.\nVeljović je u poseti Novom Sadu bio sa šefom Kabineta ministra unutrašnjih poslova Ivanom Ristićem, a razgovarali su i sa načelnikom novosadske policije Sinišom Radakovićem.


Lepa glumica nije krila tugu kada je imala pobačaj, ali zato sa javnošću nije želela da podeli lepe vesti da je ponovo u blagoslovenom stanju.\nNaime, Šej Mičel, pozata po seriji "Slatke male lažljivice" je objavila da je ponovo trudna šest meseci nakon spontanog pobačaja.\nGlumica je u 32. godini zatrudnela i podelila je to na Intagramu fotografijom na kojoj otkriva trudnički stomak, a usledio je pregršt komentara izenađenih pratioca. Svi su se pitali kako je uspevala da sakrije stomak u poodmakloj trudnoći, a onda su komentarisali da je sada jasno zašto je u poslednje vreme nosila šire dukseve i široke haljine sa karnerima.\nObjavila je i video na svom jutjub kanalu gde se pohvalila zbog lepih vesti, a više njenih slika pogledajte u galeriji.\n"NEMA ŠANSE, ŠALITE SE?!" Siniša ne može da poveruje da je Miljana trudna, poručio da mu NIJE DOBRO


Hercegovina - Blic Online\nPREGLEDA RUSKI LEKARSKI TIM Od danas mobilna klinika u hercegovačkim opštinama\nMobilna klinika, predvođena doktorom Viktorom Belinskim, lekarom iz pratnje predsednika Rusije Vladimira Putina i lekarom Ministarstva za vanredne situacije Ruske Federacije, ordiniraće od danas do srede, 3. novembra, u Bileći, Gacku, Berkovićima, Ljubinju i Nevesinju, najavljeno je iz Bolnice Trebinje.\nKorona u Hercegovini ne jenjava: Potvrđeni novi slučajevi u skoro svim opštinama\nU istočnoj Hercegovini potvrđeno je 67 novih slučajeva zaraze virusom korona, a najviše novoobolelih, njih 38, je iz Trebinja.\nPet slučaja nasilja u porodici u pet dana: Učestale svađe i napadi na članove porodice u Hercegovini\nPoliciji je u ovoj sedmici prijavljeno čak pet slučaja nasilja u porodici, od kojih su se tri dogodila u Trebinju i dva u Bileći.\nOd Krajine do Hercegovine: Upozorenje na obilne padavine u NAREDNA ČETIRI DANA\nRepublički hidrometeorološki zavod Republike Srpske izdao je upozorenje na obilne padavine i kišno vreme u naredna četiri dana.\nBrnabićeva u Nevesinju: "Srbija će uvek biti tu i, koliko ona bude jaka, toliko će više pomagati Srbe"\nPredsednik Vlade Srbije Ana Brnabić poručila je danas u Nevesinju da će Srbija uvek biti tu i, koliko ona bude jaka, toliko će više pomagati Srbe u ovom gradu, Republici Srpskoj i svim mestima u Fedearciji BiH gde žive.\nMuškarac iz Ljubuškog na kladionici je dobio 7.500 evra (15.000 KM) nakon čega je usledila neobična proslava.\nPopunjena kovid odeljenja u hercegovačkim bolnicama: Među hospitalizovanim u Trebinju ima i stranaca\nNa kovid odeljenju trebinjske bolnice trenutno se leči 27 pacijenata, od kojih je četvoro u izolaciji i čeka rezultate testa, potvrđeno je u ovoj ustanovi.\nHercegovina daleko od kolektivnog imuniteta: Mlađi uglavnom traže "Fajzera"\nU Trebinju je vakicnisano oko 40 odsto građana, a u ostalim hercegovačkim opštinama od 25 do 30 odsto stanovništva, a danas su vakcinu primili uglavnom mladi ljudi koji su najviše bili zainteresovani za "Fajzer".\n"SAČUVANI LJUDSKI ŽIVOTI" Situacija u Bileći teška, požari prouzrokovali ogromnu štetu\nU Bileći je teška situacija sa požarima koji na različitim lokalitetima bukte već dve sedmice, ali se očekuje da će biti stabilizovana, izjavio je načelnik ove opštine Veselin Vujović.\nNevesinje u isčekivanju događaja godine: Završne pripreme za Olimpijadu u gradskim kafanama\nOlimpijada u Japanu je završena, ali Hercegovci se pripremaju za svoju, Nevesinjsku olimpijadu, manifestaciju koja je za ovaj kraj isto što i Kočićev zbor za Banjaluku.\nStanje sa požarima u Hercegovini veoma teško\nStanje oko manastira Dobrićevo i sela Orah, gde je u toku gašenje požara, i dalje je veoma teško, vatra je zaustavljena u blizini kuća i za sada nema oštećenih objekata, rekao je vršilac dužnosti direktora Republičke uprave civilne zaštite Milan Novitović.\nU Bileći “pao” DUGO TRAŽENI LOPOV: Nakon Romanije stigao u Hercegovinu\nPolicija je u Bileći uhapsila Ranka Mlađenovića iz Petrova koji je osumnjičen da je počinio tri krivična dela na teritoriiji Berkovića.\nBiće teško zaspati: Na jugu se očekuje TROPSKA NOĆ\nRepubliku Srpsku i Federaciju BiH očekuje topla noć, a na jugu i tropska sa temperaturom od 20 i više stepeni Celzijusovih.\nSneg zabeleo Hercegovinu: Samo Trebinje bez belog pokrivača\nU Hercegovini je jutros osvanuo beli pokrivač, a najviše ga je na planinskom prevoju Čemerno 21 centimetar.\nU Klinici za infektivne bolesti Univerzitetske kliničke bolnice Mostar tokom vikenda preminulo je 18 lica, saopšteno je iz Kriznog štaba Hercegovačko-neretvanskog kantona.


Rim: Prikazan srpski kulturni program - Diplomatic portal\nVesti iz MFA Srbije Rim: Prikazan srpski kulturni program\nRim: Prikazan srpski kulturni program\nKulturni program organizacije FOSDI “Da ja budem ja”, uz logističku podršku Ambasade Srbije u Italiji, izveden je 1. marta u hotelu Domus Romana u Rimu. Program je finansijski pomoglo Ministarstvo spoljnih poslova Srbije.\nU okviru manifestacije, koju je otvorio ambasador Srbije Goran Aleksić, predstavljena je izložba fotografija manastira Gradac i dokumentarni film „Aristofan u Dnopolju” o ženama koje posle ratova devedesetih i izbeglištva pokušavaju da obnove život u srpskim selima u Hrvatskoj.\nProfesorka Svetlana Tomin održala je predavanje, ilustrovano video slajdovima, o srednjovekovnoj vladarki Jeleni Anžujskoj i posebnoj školi za devojke u manastiru Dnopolj. Mlada umetnica Katarina Pejak, koja je diplomirala na odseku kompozicije Univerziteta Berkli u SAD, održala je mini koncert.\nNa lokalnom italijanskom Kolors radiju, uoči izvođenja programa, upriličeno je gostovanje tokom kojeg su publici uz srpsku muziku, predstavljeni svi segmenti programa. Na Fejsbuk grupi „Srbi u Rimu” obezbeđen je direktan prenos delova programa.


A. J. 2. januara 2021. 04:57\n„Jedna od specifičnosti ove krize ta je da, uprkos rastu duga, niz zemalja ima sve niži trošak plaćanja kamata. Premda je javni dug već sredinom ove godine premašio 85 posto BDP-a i tako dostigao nivo na kom je bio pre pet-šest godina, trošak kamata u tom se razdoblju smanjio za čitav postotni poen s nivoa od gotovo tri i po odsto BDP-a. I taj bi trend trebalo da se nastavi sledećih godina, a refinansiranje starih dugova koji dospevaju novim kreditima uz niže kamatne stope svake godine uštedeće stotine miliona kuna. U uslovima jako niskih kamatnih stopa koncept održivosti javnog duga bitno se menja. Ne možemo unapred znati dokad će trajati razdoblje ovako niskih kamatnih stopa, što će zavisiti od inflacije koja je već duže vreme vrlo prigušena. Stoga bi, čim to dopuste okolnosti, bilo poželjno vratiti odnos javnog duga na silaznu putanju. Time bismo ponovo otvorili i fiskalni prostor za reakciju na sledeću krizu“, kaže Vujčić.\n„Kriterijum javnog duga ne bi trebalo biti problem iduće godine jer očekujemo snažan oporavak privrede kao i da će on smanjiti odnos javnog duga i BDP-a. Proračunski deficit mogao bi se pokazati najizazovnijim kriterijumom. Ova je kriza izuzetna u mnogim aspektima, pa tako i u razmerama fiskalne podrške privredi. EU je stoga privremeno suspendovala primenu fiskalnih pravila, prvi put otkad postoje“, napominje on.\n„Hrvatska privreda već je počela da oseća korist od procesa uvođenja evra. Ugovor o valutnoj razmeni zaključen u proleće s Evropskom centralnom bankom doprineo je stabilizaciji valute i obvezničkog tržišta, a agencije za rejting i finansijska tržišta povoljnije nas ocenjuju zbog postignutog napretka u procesu pridruživanja evru“, kaže sagovornik hrvatskog portala.\n„Istina je, nikada nismo toliko puno intervenisali na tržištu u tako kratkom roku. U otprilike tri nedelje marta u pet deviznih intervencija prodali smo bankama gotovo 2,3 milijarde evra. Paradoks je to da uzroci tog poremećaja nisu u privrednim poremećajima do kojih je došlo zbog epidemije ili na međunarodnim finansijskim tržištima, nego je potražnja za devizama gotovo kompletno bila domaćeg porekla, došla je od hrvatskih građana i firmi koji su svoja kunska sredstva konvertovali u evro. Srećom, uspeli smo brzo da primirimo nervozu, a drugim smo merama monetarne politike nadomestili kunsku likvidnost pa zbog bega u evro nije došlo do zaoštravanja kunskih uslova finansiranja, odnosno rasta kamatnih stopa, kako se to inače znalo događati. To iskustvo ponovo pokazuje i kontinuiranu ranjivost Hrvatske. Na znak opasnosti hrvatski rezidenti, a ne neophodno strani špekulanti, kreću s valutnom supstitucijom kuna u evre, što značajno otežava vođenje monetarne politike i ugrožava opštu finansijsku stabilnost. Jedino trajno rešenje tog problema je uvođenje evra“, kaže on.\n„HNB-ova sposobnost održavanja stabilnosti kursa, uporedno s povoljnim uslovima finansiranja, trenutno je i veća nego u proleće pre krize. Ugovor o razmeni valuta s Evropskom centralnom bankom nam u slučaju potrebe stavlja na raspolaganje dve milijarde evra, a imamo i dodatnu verodostojnost koja proizlazi iz članstva u valutnom mehanizmu ERM-II. Konačno, poslovne banke na inostranim računima drže više od četiri i po milijarde evra“, objašnjava on, prenosi B92.\n„Uslovi koje moramo zadovoljiti su zadati, a reč je o kriterijumima konvergencije i dodatnim reformskim obavezama. Njihovo ispunjavanje zavisiće od nas samih, ali i od privrednih okolnosti. Što se kriterijuma tiče, najizazovniji je proračunski deficit i treba se fokusirati na njega. Pripreme ćemo da temeljimo na pretpostavci da se uvođenje očekuje početkom 2023. godine, što je i dalje realan rok, ali kao što sam rekao, ni kraće pomeranje tog roka nije ništa zbog čega bi trebalo da se brinemo. No, pripreme počinju danas jer bi njihovo odlaganje ugrozilo mogućnost uvođenja evra 2023. ako se zadovolje svi kriterijumi“, zaključuje Vujčić.


Ministar Stefanović obišao kasarnu „Podnarednik Momčilo Gavrić“ u Loznici | RTV Podrinje\nMinistar Stefanović obišao kasarnu „Podnarednik Momčilo Gavrić“ u Loznici\nsreda, 9 decembra 2020, 16:20\n– Danas smo razmatrali šta sve možemo da učinimo kako bi dodatno stimulisali mlade da odaberu vojničku profesiju. Pored povećanja plata koja su dogovorena sa predsednikom Aleksandrom Vučićem, značajnu ulogu u tome imaće i poboljšanje uslova rada, poput izgradnje ovakve moderne kasarne – ocenio je ministar odbrane.\nMinistar se zahvalio, ovom prilikom, gradonačelniku Loznice Vidoju Petroviću na podršci koju je lokalna samouprava pružila tokom dosadašnjih radova u kasarni.\n– Ovo je veoma važan projekat, zato što hoćemo da ovde u Loznici imamo jedan deo naše vojske i da razvijamo našu vojsku u svim delovima zemlje. Cilj nam je da povećavamo naše kapacitete, ali i da kroz zapošljavanje u vojsci popunjavamo njene resurse – istakao je ministar Stefanović.\nKasarna u Loznici inače sada nosi ime „Podnarednik Momčilo Gavrić“, umesto prethodnog imena „Klupci“, u znak sećanja na najmlađeg podnarednika srpske vojske u Prvom svetskom ratu, koji se kao osmogodišnji dečak priključio Šestom artiljerijskom puku Drinske divizije, navodeno je na sajtu Ministarstva odbrane.\nPrethodni tekstNova sredstva u budžetu Loznice za bezbednost saobraćaja\nSledeći tekstGradonačelnikova čestitka povodom Savindana


EU: Italija da upotrebi silu za uzimanje otisaka migranata – NovostiDana.rs\nEU: Italija da upotrebi silu za uzimanje otisaka migranata\nBRISEL – Evropska komisija zatražila je od Italije da upotrebi silu, ako je to potrebno, za uzimanje otisaka migranata, a nakon pokretanja pravne procedure protiv te zemlje zbog neregistrovanja svih novopristiglih migranata u bazi podataka EU.\nItalija mora da razvije „solidniji pravni okvir“ da omogući „upotrebu sile za uzimanje otisaka i da unese odredbe o dugoročnom zadržavanju onih migranata koji odbijaju da daju otiske“, navela je EK u saopštenju.\nTakođe se dodaje da se bez odlaganja moraju svima uzeti otisci prstiju, prenosi AFP.\nItalijanski ministar unutrašnjih poslova Anđelino Alfano odgovorio je da je italijanski pravni sistem već predivdeo upotrebu sile u takvim situacijama, ali su poslanici izrazili zabrinutost zbog tog zahteva.\n„To što EU legitimiše upotrebu sile protiv migranata nije u skladu sa konvencijama UN o ljudskim pravima i veoma je zabrinjavajuće“, rekao je Mario Maraciti, predsednik italijanskog odbora za društvena pitanja.\nEK je ove nedelje pokrenula pravni postupak protiv Hrvatske, Grčke i Italije zbog neregistrovanja svih migranata u zajedničku bazu podataka.


Šefica Evropske komisije odbacila Džonsonovu ideju o labavom trgovinskom sporazumu EU s Velikom Br | Novinska agencija Beta\nEKONOMIJA | 11.02.2020 14:10 > 11.02 14:10\nEvropska unija ponudiće Velikoj Britaniji jedinstven pristup svom ogromnom jedinstvenom tržištu samo ako Velika Britanija pristane da se drži standarda EU, rekla je Fon der Lajen, odbacujući Džonsonovu ideju da će uspeti da ispregovara labav trgovinski sporazum sa EU.\nFon der Lajen je rekla da je iznenađena što je Džonson čak pomenuo mogućnost pregovora o trgovinskim aranžmanima kakve EU ima sa Australijom, uključujući kvote i tarife, ako EU i Velika Britanija ne budu mogle da postignu sveobuhvatan sporazum. Ona je Džonsonov plan danas kritikovala u Evropskom parlamentu u Strazburu, u Francuskoj.\n"Australija je jak partner i istomišljenik, ali Evropska unija s njom nema trgovinski sporazum", rekla je Fon der Lajen. "Mi medjusobno trgujemo pod uslovima Svetske trgovinske organizacije", podsetila je ona.\nFon der Lajen je dodala: "Ako su to Britanci izabrali, nama to ne smeta. Možemo prihvatiti manje od željenog, ali verujem da bi trebalo da budemo ambiciozniji".\nVelika Britanija želi da trgovinski sporazum obuhvati robu i usluge i isključi skoro sve carinske tarife. Međutim, Džohnson je čvrsto tvrdio da njegova država neće poštovati sve propise EU. Da bi sklapao ugovore s drugim zemljama, Džonson želi da se fleksibilnost standarda primeni na razne oblasti, kao što su konkurencija, državna pomoć ili čak zaštita okoline.\nNeka britanska preduzeća su se uznemirila smatrajući da Vlada smanjuje posvećenost zadržavanju olakšane trgovine sa EU.\nEndrju Opi iz "Britanskog konzorcijuma maloprodaje" je rekao da ukoliko Vlada brzo ne uspostavi graničnu infrastrukturu, u Velikoj Britaniji može doći do nestašice svežeg voća i povrća.\n"Nije dovoljno najaviti da će biti granične kontrole, već sada moramo da vidimo planove kako će to biti moguće u praksi, ili će potrošači stradati 1. januara iduće godine", rekao je on.\nFon der Lajen je insistirala na tome da EU sada sa 27 članica, nudi Velikoj Britaniji "nešto što nikada pre nismo ponudili nikom drugom", pod uslovom da bivša članica EU garantuje poštenu konkurenciju i zaštitu radnika i životne sredine.\nMišel Barnije, glavni pregovarač EU, upozorio je da poslovanje između Ujedinjenog Kraljevstva i EU neće ostati isto kada se završi prelazni period, ako strane ne postignu sporazum o trgovini. U tom slučaju bi se odmah primenjivale carine i kvote na sve britanske proizvode.\n"Otvaranje naših tržišta, pristup podacima i ekvivalentnost finansijskih usluga biće proporcionalni obavezama koje su preuzete u pogledu poštovanja istinskih nivoa uslova, regulatorne koherencije, zaštite građana i finansijske stabilnosti", rekao je Barnije.\nDodao je da Britanija ne bi trebalo da ima iluziju da će finansijske usluge londonskog "Sitija" imati preferencijalni status.\n"Bregzit ne može znati 'radimo kao i obično', biće promena u svim oblastima", rekao je Barnije.\n"Pregovor o tome će biti teški, vrlo teški. Preporučujem da budemo spremni za svaki ishod, uključujući da 31. decembra ne bude sporazuma", upozorio je on.\nBritanska vlada je upozorila domaće kompanije da se pripreme za carinske deklaracije sledeće godine i proveru robe koja stiže iz EU .\n"Velika Britanija će biti izvan jedinstvenog tržišta i izvan carinske unije, tako da ćemo morati biti spremni za carinske postupke i regulatorne provere koje će neminovno uslediti", rekao je u ponedeljak Majkl Gov, ministar zadužen za pripremu Bregzita.\nU ponedeljak je šefica Vlade Škotske upozorila da će Velika Britanija platiti "skupu cenu" ako odustane od pravila i standarda EU. Nikola Sturdžen je uz to ponovila da želi da Škotska referendumom dodje do nezavisnosti od Ujedinjenog Kraljevstva i do mogućnosti da se pridruži EU kao država-članica.\n"Kako EU neprekidno objašnjava, što više odstupamo od standarda EU, to ćemo imati manje pristupa jedinstvenom tržištu", rekla je ona. "Odstupanje od toga imaće veoma, skupu cenu", dodala je ona.


Hyundai novi modeli - ATA Stars\nHome/cVesti - sportovi/Auto industrija/Hyundai novi modeli\nU segmentu limuzina, Hyundai ponosno predstavlja svoj novitet – Sonatu. Ono što ovaj model drži na visokoj poziciji u klasi je izuzetan komfor i bezbednost bez premca. Tu pre svega treba pomenuti Hyundai SmartSense koji obuhvata sve najsavremenije napredne bezbednosne sisteme pomoći vozaču. ADAS štiti vozača funkcijama poput Pomoći za praćenje vozne trake i Pomoći za bezbedan izlazak iz vozila, neprekidno “nadgleda” vožnju i radi tiho u pozadini skenirajući znakove na putu, a tu je i Sistem pomoći za detekciju u mrtvom uglu. Sa druge strane, karoserija je najkruća do sada, ali i za 24 kilograma lakša i tiša od modela prethodnih generacija. To obezbeđuje da Sonata ispunjava, a u mnogim slučajevima čak prevazilazi, najstrože standarde testiranja bezbednosti koji se sprovode u svetu.\nPovezana vest: Bezbedna navigacija tokom doba godine sa smanjenom vidljivošću uz pomoć Opelovih svetlosnih inovacija\nPovezana vest: Kia predstavila novi električni koncept Naimo\nPovezana vest: Opel ADAM S: Energična sportska zvezda dostupna već od 18.690€*\nBy ATA Stars Redakcija|2020-04-24T20:26:21+01:00april 19th, 2020|Auto industrija|0 Comments


Naslovna/Banjaluka/Nove teretane na otvorenom na Starčevici i Lazarevu\nIzgradnja dvije nove teretane u prirodi u Banjaluci trebalo bi da počne narednih dana, nakon što su okončane tenderske procedure i izabran izvođač radova, čija je vrijednost procijenjena na oko 20.000 KM.\nNačelnik Odjeljenja za obrazovanje, zdravstvo, omladinu i sport Dragan Banjac rekao je Srni da će teretane na otvorenom dobiti dva velika naselja – Lazarevo i Starčevica.\n“S ciljem poboljšanja sportsko-rekreativnih sadržaja i stvaranja novih uslova za bavljenje ovim aktivnostima, planirali smo za ovu godinu izgradnju dvije teretane u prirodi“, rekao je Banjac.\nOn je istakao da je obezbijeđena kompletna tehničku dokumentacija za gradnju teretana i da je ovih dana okončan postupak javne nabavke na kojem je ovaj posao povjeren preduzeću “Progres gradnja”, po cijeni od 20.000 KM.\nPrema riječima Banjca, na Starčevici će sprave biti postavljene u Bulevaru Desanke Maksimović, dok će u Lazarevu teretana na otvorenom biti izgrađena u blizini Osnovne škole “Ivan Goran Kovačić”.\nBanjac je rekao da je planirano da u dvije teretane bude postavljeno po 12 fitnes sprava, a da izvođač ima rok od 30 dana za završetak svih radova.\n“Očekujemo da nove teretane u prirodi budu završene do kraja jula“, naveo je Banjac.\nPrema njegovim riječima, prilikom odabira lokacija za nove teretane vodilo se računa o tome da budu postavljene na lokacijama gdje je manje sportsko-rekreativnih sadržaja, kao i na lokacijama gdje je primjetna povećana frekvencija rekreativaca.\n“Na ovaj način omogućićemo svim zainteresovanim, kako rekreativcima, tako i profesionalnim sportistima da vježbaju u prirodi“, zaključio je Banjac.\nPrateći trend evropskih gradova, Banjaluka je prije nekoliko godina pristupila izgradnji teretana na otvorenom, tako da već postoje na nekoliko lokacija u gradu, i to u Parku “Mladen Stojanović”, šetalištu pored Vrbasa između Rebrovačkog i Venecija mosta, na Banj brdu, te u naselju Sime Matavulja.\nGradska uprava izgradnja lazarevo Starčevica\nDavor Dragičević ispred RTRS-a, najavljene tužbe protiv javnog servisa (VIDEO/FOTO) posted on Thursday, 6. September, 2018.


Umar Sadik, napadač Partizana, neće po dobrom pamtiti 162. večiti derbi ne toliko zbog rezultata (0:0), već zbog činjenice da je tada pretrpeo težu povredu. Naime, on je stisnuo zube protiv Crvene zvezde i odigrao 86 minuta i pored činjenice da mu je nakon duela naprslo rebra!\nNe samo da je odigrao taj meč, već je igrao i čitavo poluvreme protiv Radničkog iz Niša (1:0) pre nego što je zamenjen.\nDuel Radovana Pankova i Umara Sadika na 162. večitom derbiju\nOn će mesec dana odsustvovati sa terena, prenosi "Telegraf.rs". Jedina sreća u nesreći za Sadika i Partizan je činjenica da sledeće sedmice sledi reprezentativna pauza, a ostaje da se vidi da li će se napadač vratiti na teren pre plej-ofa Superlige Srbije.


Srpske takmičarke osvojile srebro i bronzu u trostavu u Solinu - SPORTSKI ŽURNAL\nSrpske takmičarke osvojile srebro i bronzu u trostavu u Solinu\n03 juli, 2021 0\nTurnir se završava u nedelju, kada će Srbiju predstavljati Jovana Todorović u gađanju malokalibarskim pištoljem\nSrpske reprezentativke u streljaštvu osvojile su danas dve medalje na međunarodnom turniru Salona kup u Solinu kraj Splita.\nMarija Kolarević je izborila srebro u gađanju malokalibarskom puškom iz trostava, a Ivana Marić je u istoj disciplini stigla do bronzane medalje, saopštio je Streljački savez Srbije.\nUz njih dve, učestvovale su Aleksandra Havran (četvrto mesto), Marija Malić (peto) i Teodora Vukojević (sedma pozicija).\nNa programu nije bilo finalnih gađanja, plasman je određen posle 120 metaka osnovnog dela.\n"U Solin je došla ekipa Srbije sastavljena od mlađih seniorki i juniorki, koje su se istakle ostvarenjima na poslednjim takmičenjima", rekao je Ivan Manojlović, trener u stručnom štabu reprezentacije.\n"Vetar je u Solinu dosta smetao takmičarkama, pa prosečan nivo rezultata nije mnogo visok. Pobednica Rike Ibzen je najbolje od svih uspela da se prilagodi uslovima. Svakom medaljom na međunarodnoj sceni možemo da budemo zadovoljni", dodao je on.


Trener fudbalera Dinama iz Zagreba Zoran Mamić rekao je da se njegova ekipa "usuđuje da sanja" o dobrom rezultatu protiv Bajerna u Minhenu u drugom kolu Lige šampiona.\n"Normalno je da mislimo da možemo da odigramo najbolju utakmicu u klupskoj istoriji, a da oni imaju jednu od najgorih noći u njihovoj istoriji. U sportu je sve moguće. Ako budemo igrali kao protiv Arsenala, možemo do pozitivnog rezultata", rekao je Mamić, preneli su britanski mediji.\nDinamo je neporažen u poslednjih 45 utakmica u svim takmičenjima. Bajern je prošle sezone pobedio u svih šest evropskih utakmica na domaćem terenu, a na Alijanc areni postigao je 22 gola.\nEkipa Pepa Gvardiole ima osam uzastopnih pobeda u svim takmičenjima.\n"Ako budemo prikazali našu uobičajenu igru osvojićemo tri boda", rekao je kapiten Bajerna Filip Lam.\nNapadač Bajerna Robert Levandovski je u dobroj formi, u poslednje dve utakmice postigao je sedam golova, uključujući i pet u devet minuta utakmice sa Volfsburgom prošlog utorka, u kojoj je njegov tim pobedio sa 5:1.\n"Bodovi moraju da ostanu u Minhenu", rekao je Levandovski.\nOn je u subotu postigao dva gola u pobedi nad Majncom 3:0 i tako postigao 101 gol u Bundes ligi.\nU narednoj utakmici Levandovskog će čuvati Josip Pivarić.\n"Uradićemo sve što možemo da ih iznenadimo i zbunimo. Prvo moramo da igramo, a onda da pričamo ko je bolji. Naravno, oni su jedna od najboljih ekipa na svetu, ali nadam se da ćemo sutra imati sjajan dan", rekao je Pivarić. U drugoj utakmici u grupi, od 20.45 u Londonu igraju Arsenal i Olimpijakos.


Promo cene međunarodnih razgovora Promo cene međunarodnih razgovora – Personal magazin\nIskoristite priliku i, tokom jula meseca, razgovarajte sa svojim prijateljima i rođacima koji žive u inostranstvu po znatno povoljnijim cenama. U promotivnom periodu do 31. jula, svi korisnici mt:s-a moći…\nIskoristite priliku i, tokom jula meseca, razgovarajte sa svojim prijateljima i rođacima koji žive u inostranstvu po znatno povoljnijim cenama. U promotivnom periodu do 31. jula, svi korisnici mt:s-a moći će da sa svog mobilnog telefona obavljaju međunarodne pozive, kako prema fiksnim, tako i prema mobilnim mrežama po ceni već od 4,07 dinara po minutu razgovora, bez poreza.\nPrepaid korisnicima ova promocija će biti automatski aktivirana, dok postpaid korisnici promociju mogu da aktiviraju slanjem besplatne SMS poruke sa tekstom PRIJAVA na broj 7888.\nPovoljnije međunarodne razgovore možete da vodite sa prijateljima u čak 47 zemalja u svetu, od najudaljenijih destinacija, poput Hong Konga, Kanade, Kine Sjedinjenih Američkih Država i Novog Zelanda, do evropskih destinacija kao što su nemačka, Švajcarska, Austrija, Grčka, Španija i druge zemlje.\nPromo cene međunarodnih razgovora was last modified: July 8th, 2010 by Redakcija\nmeđunarodni razgovorimt:sSMS poruke\nZone Romantica u Live TV ponudi\nTelenor tuži RATEL


Crnogorska ekonomija se u posljednjih desetak godina, nakon obnove nezavisnosti, suočavala sa mnogim izazovima uslovljenim globalnim dešavanjima ali i procesom izgradnje sopstvenog koncepta ekonomskog razvoja. Navedeni period je bio obilježen fazom ekonomske ekpanzije uzrokovanom najvećim dijelom značajnim prilivom stranih investicija, ali i fazom pokazivanja interne ranjivosti koja je posljedica nedovršenosti modela privrednog razvoja i njegove i dalje prilične zavisnosti od eksternih uticaja.\nOno što u godinama koje slijede predstavlja osnovni zadatak je kreiranje ekonomskog modela koji će generisati stabilan i dugoročno održiv društveno-ekonomski razvoj. Socijaldemokrate insistiraju na izgradnji ekonomskog sistema koji, s jedne strane, obezbjeđuje ekonomsku efikasnost neophodnu za zadovoljavajući nivo privrednog rasta i razvoja, ali i puno poštovanje principa pravednosti s druge strane. Izgradnja istovremeno efikasnog i pravednog društva, odnosno kohezija intenzivnog privrednog razvoja i socijalno odgovorne ekonomske politike je naša zajednička obaveza.\nKoncept crnogorske ekonomije mora staviti akcenat na stvaranje adekvatnih uslova za razvoj preduzetništa, odnosno konkurentnih malih i srednjih preduzeća kao glavnih pokretača dugoročnog i održivog privrednog razvoja u narednom periodu.\nUz punu afirmaciju principa slobodne konkurencije, neophodna je aktivna i pažljivo balansirana uloga države koja mora biti efikasni mehanizam za podsticanje privrednog razvoja ali i korektivni faktor u cilju stvaranja pravedne tržišne utakmice i socijalno odgovorne raspodjele ekonomskih benefita. U našem društvu u kojem je izražena socijalno-ekonomska stratifikacija, Socijaldemokrate ističu važnost oslanjanja na ekonomsku filozofiju koja za posljedicu ima stvaranje stabilnog srednjeg sloja stanovništva kao okosnice dugoročno održivog društveno-ekonomskog razvoja i prosperiteta.\nU dinamičnoj i veoma intenzivnoj globalnoj ekonomskoj utakmici, moramo pristupiti adekvatnijoj valorizaciji svojih potencijala. Kao prostorno mala i prirodno veoma bogata zemlja, sa mnoštvom komparativnih prednosti u odnosu na druge, Crna Gora privredni razvoj mora temeljiti na realnoj procjeni svojih potencijala. Dugoročan i stabilan privredni razvoj mora biti lišen populističkih ekonomskih zahvata koji imaju kratkoročni efekat. Umjesto velikih glomaznih privrednih subjekata sa hiljadama zaposlenih, treba podizati manje, profitabilnije i lakše održive proizvodne i druge sisteme, odnosno prerađivačke kapacitete, koji se brže i lakše mogu prilagođavati zahtjevima tržišta. Neophodno je da stvaramo uslove za veću fleksibilnost naše ekonomije, odnosno moramo se brže prilagođavati savremenim ekonomskim tokovima. Raznovrsnost mineralnih resursa, zavidan energetski i šumski potencijal, zemljište pogodno za uzgoj svih mediteranskih i kontinentalnih kultura, prirodne ljepote i klimatski uslovi kao pretpostavke za razvoj svih vrsta turizma, uz okrenutost evropskim i evroatlantskim integracijama sa vrijednostima koje one donose u pogledu pravno sistemske uređenosti zemlje i trajnog obezbjeđenja mira i sigurnosti, s druge strane, pružaju mogućnost za dugoročno održiv i prosperitetni rast i razvoj Crne Gore, kao društva i države čiji građani mogu da lijepo i udobno žive od rezultata svoga rada. To je, ujedno, i cilj pravih i istinskih sljedbenika socijaldemokratske ideje.\nU cilju stvaranja stabilnih osnova za intenzivan i dugoročno održiv privredni razvoj, odnosno pretpostavki za podizanje nivoa konkurentnosti crnogorske ekonomije potrebno je aktivnosti usmjeriti na:\nUnapređenje poslovnog ambijenta. Socijaldemokrate će insistirati na uspostavljanju jasnih pravila tržišne utakmice koja neće biti često predmet preispitivanja i mijenjanja. Unapređenja poslovnog ambijenta su potrebna u dijelu zaštite vlasničkih prava i obezbjeđenja efiksnog izvršavanja ugovornih obaveza, kao i na planu otklanjanja administrativnih i drugih barijera. Za Socijaldemokrate državna i lokalna administracija ne smije biti prepreka razvoju biznisa već efikasni sistem koji je u funkciji realizacije kvalitetnih biznis ideja. U tom cilju stručna kompetentnost treba da bude najvažniji kriterijum za konstituisanje profesionalne administracije.\nIntenziviranje strukturnih reformi. Socijaldemokrate smatraju da je kranje vrijeme da se preispitaju postojeći modeli regulacije na finansijskom tržištu, poreskog sistema, penzione i socijalne politike, zdravstvenog sistema, tržišta rada i obrazovnog sistema. Moramo jačati kontrolnu funkciju i podsticati regulatorne institucije na finansijskom tržištu da hrabrije koriste dozvoljene mehanizme u cilju sprječavanja bilo kakvih zloupotreba na tržištu. Osim toga, potrebna je njihova aktivnija uloga u koncipiranju sitemskih rješenja u oblasti finansija. Crnoj Gori je neophodan zdrav i nemonopolizovan bankarski sistem i razvijeno tržište hartija od vrijednosti i osiguranja. Poreski sistem mora biti konkurentan i predvidiv, uz nužnost kreiranja boljih automatskih stabilizatora od kojih je najvažniji primjena progresivne stope poreza. Poreska politika treba biti u funkciji pravednije raspodjele bogatstva. Penzioni sistem mora biti održiv i imun na isključivo politički motivisana kratkoročna i nesistemska kreiranja pojedinih zakonskih rješenja. Država mora voditi jasnu i konzistentnu socijalnu politiku, sa rješenjima kreiranim da se pomogne onima kojima je pomoć zaista potrebna. Umjesto demagoških politika sa kratkoročnim dejstvom, Socijaldemokrate insistiraju na stvaranju ambijenta u kojem će svi radno sposobni stanovnici u našem društvu imati posao od kojeg mogu pristojno da žive i steknu zaslužene penzije. Uslov boljeg kvaliteta života je i adekvatnija zdravstvena zaštita, zbog čega su nužne značajne reforme zdravstvenog sistema. Za kreiranje kvalitetnih rješenja iz oblasti tržišta rada, potrebna je intenzivnija i iskrenija saradnja socijalnih partnera sa ciljem stvaranja ambijenta koji će stimulisati nova zapošljavanja. Za Socijaldemokrate okosnicu efikasnog ekonomskog razvoja čine zadovoljni radnici i poslodavci, zbog čega država mora još odlučnije da podstiče dijalog socijalnih partnera. Obrazovni sistem je potrebno prilagoditi potrebama tržišta, odnosno novoj strukturi crnogorske ekonomije, kako bi se na svim njegovim nivoima konkretnim praktičnim znanjima dala prednost nad univerzitetskim diplomama koje se lako stiču a ničemu ne služe.\nUlaganje u razvoj infrastrukture. Jedna od osnovnih pretpostavki stabilnog i održivog privrednog razvoja je kvalitetna infrastruktura. Ona u Crnoj Gori nije na zadovoljavajućem nivou i prilično ograničava ekonomski prosperitet. U tom cilju, neophodno je znatno intenzivirati ulaganja u putnu, željezničku, lučku, energetsku i komunalnu infrastrukturu. Za Socijaldemokrate, završetak izgradnje autoputa neophodan je preduslov dinamičnog privrednog razvoja. Osim toga, ulaganja u krupne infrastrukturne projekte moraju biti praćenja i unapređenjem lokalne infrastrukture, sa posebnim akcentom na ruralna i manje razvijena područja na sjeveru, kako bi se u svakom naseljenom mjestu u Crnoj Gori stekli uslovi za razvoj odgovarajućih aktivnosti neophodnih za pristojan život. Zbog višestrukog značaja sporta za Crnu Goru i njegovog nemjerljivog doprinosa afimaciji pozitivnih vrijednosti, država mora mnogo kvalitetnije da se posveti jačanju neophodne sportske infrastrukture i stvaranju adekvatnih izvora finansiranja sporta.\nEfikasnu valorizaciju prirodnih resursa. Postojanje ogromnih prirodnih potencijala u sektorima energetike, poljoprivrede i turizma u značajnoj mjeri je uticalo na njihovo pozicioniranje kao prioritetnih razvojnih grana u Crnoj Gori. Odgovorna država mora na racionalan i strateški promišljen način pristupiti valorizaciji tih potencijala uz poštovanje principa zaštite životne sredine. Socijaldemokrate insistiraju na konceptu državne kontrole i očuvanja nacionalnih resursa tamo gdje postoji prirodna renta, zbog čega je neophodno zadržati većinsko vlasništvo u tim oblastima. Za Socijaldemokrate, energetska nezavisnost Crne Gore preduslov je njene suštinske političke nezavisnosti. U oblasti energetike potrebno je veće korišćenje obnovljivih izvora energije. Realizacijom krupnih infrastrukturnih projekata u toj oblasti Crna Gora treba da postane energetsko čvoriše u regionu čime će se značajno povećati njen izvozni kapacitet. Crnogorska poljoprivreda se mora značajnijim dijelom fokusirati na razvoj organske hrane. Država treba još intenzivnije stimulisati opstanak seoskih domaćinstava, što podrazumijeva mnogo veća izdavajnja za agrarni budžet ali i njegovu svrsishodniju raspodjelu. Neophodno je stimulisanje korišćenja savremene tehnologije od strane poljoprivrednih proizvođača ali i njihovog ukrupnjavanja u cilju podizanja konkurentnosti i povećanja izvoznog kapaciteta. Veoma je važno kreirati adekvatnu politiku i u oblasti valorizacije ogromnog šumskog potencijala. U cilju unapređenja turističke ponude, fokusiraćemo se na intenzivniju valorizaciju turističkih potencijala na sjeveru Crne Gore, realizaciju neophodnih investicija u dijelu komunalne infrastrukture i poboljšanju saobraćajne dostupnosti. Sve ove mjere moraju da vode rješavanju problema sezonalnosti našeg turizma. Socijaldemokrate se zalažu za veoma restriktivnu politiku kada je u pitanju prodaja zemljišta kao jednog od najvrednijih naših resursa. U tom smislu, navedena vrsta finansijskog aranžmana ne smije biti motivisana prevazilaženjem budžetskih problema države ili lokalne samouprave, već isključivo adekvatnom valorizacijom prostora u cilju realizacije značajnih projekata.\nStabilnost finansijskog sistema. Jedan od stubova ekonomskog prosperiteta je i stabilan finansijski sistem. Socijaldemokrate posebno insistiraju na kreiranju adekvatne politike upravljanja javnim dugom, restriktivnom pristupu u izdavanju državnih garancija, racionalnoj budžetskoj potrošnji uz smanjenje neproduktivnih troškova i povećanju budžetskih izdvajanja za kapitalne projekte. U cilju kreiranja stabilnog finansijskog sistema neophodno je i intenzivirati mjere na rješavanju problema nagomilanog poreskog duga i jačati integritet i mehanizme kontrole poreskih organa u cilju veće poreske discipline. Socijaldemokrate insistiraju na jačanju kapaciteta inspekcijskih organa u cilju njihove intenzivne i principijelne borbe protiv sive ekonomije.\nRavnomjeran regionalni razvojje za Socijaldemokrate jedna od ključnih pretpostavki ekonomskog prosperiteta Crne Gore, odnosno uslov održivosti njenog razvoja. U tom smislu, potrebno je više i odlučnije podsticati domaće i strane investicije, i usmjeravati kapital iz djelatnosti u gradskim centrima ka proizvodnim i drugim aktivnostima u unutrašnjosti zemlje, posebno u manje razvijenom sjevernom njenom dijelu. Stimulativnijom politikom poreskih olakšica za investicije u manje razvijena područja, kreiranjem adekvatnijih kreditnih proizvoda za ulaganja, većim izdvajanjima za komunalnu infrastrukturu u ruralnim područjima, bolje osmišljenom i strateški orijentisanom politikom stimulativnih mjera sa lokalnog nivoa, neophodno je stvoriti preduslove za intenzivan razvoj manje razvijenih područja. To je za Socijaldemokrate najefikasniji način za rješavanje problema iseljavanja, odnosno negativnih demografskih trendova, posebno izraženih u manje razvijenom sjevernom regionu. Moramo stvoriti pretpostavke za suočavanje sa paradoksom prisutnim u Crnoj Gori, da su najmanje razvijena područja upravo ona koja su najbogatija resursima odnosno komparativnim prednostima.\nCopyright © 2017 SDCG. Sva prava zadržana.


13/04/2021 - Ozonpress :: internet portal\nPiše: Nebojša Zelenović Postoje ozbiljne prepreke i rizici za realizaciju ideje o predizborima u opoziciji. Međutim, ne postoji već rizik za Srbiju od toga da ne preduzmemo ništa, a već devet godina opozicija ne preduzima ništa delotvorno. Prethodno glasanje trebalo bi najpre...\nPotpredsednik Narodne stranke Zdravko Ponoš izjavio je danas da će se „vlast preigrati“, ali i da opozicija mora da uradi svoj deo posla da bi se u Srbiji dogodile promene. Ponoš je rekao da je „stanje u opoziciji dobro, ali ne i dovoljno dobro“ i da joj stvari neće pasti s neba,...\nGetty ImagesUlice Londona pune su ljudi koji posle skoro tri meseca mogu da uživaju restoranima na otvorenom Dok se u Srbiji primećuje blago poboljšanje epidemiološke situacije, američka Agencija za lekove (FDA) preporučila je nadležnima da privremeno obusta korišćenje Džonson i...\nFonetDa li vas je obradovalo još jedno popuštanje mera? Lekari i dalje upozoravaju da moramo biti oprezni i odgovorni. Život u Srbiji već duže od godinu dana odvija se „pod merama“ protiv virusa korona koje se menjaju u skladu sa aktuelnim brojem zaraženih i popunjenošću...\nU Čačku je opet osvanuo plakat na kome su, za sada, nepoznati autori, ili više njih, zapitali da li Vučić stoji iza ubistva Vladimira Cvijana. Inače ovo nije prvi put da pojedini Čačani komentarišu i pitaju za postupke, kako lokalnih, tako i republičkih vlasti. Podsećamo da je...\nПОСЛОДАВАЦ: „INOVATOR MATO“ ДОО АДРЕСА: Вапа бб, Чачак Контакт телефон: 063/290-672; 063/295-022 E-mail: novator@novator.co.rs Лице за контакт: Мајсторовић Ђорђе Назив посла: ОПЕРАТЕР НА ЦНЦ МАШИНИ Број тражених извршилаца: 1 (један) Образовање: средња стручна спрема, без обзира...\nNa svim odeljenjima u okviru Opšte bolnice Čačak, koja su pretvorena u kovid odeljenja, hospitalizovana su 154 pacijenta. U respiratornom centru smešteno je 19 pacijenata, tri su na respiratoru. U protekla 24 časa primljeno je 11, a otpušteno 6 pacijenata. Preminule su dve osobe...\nU Domu kulture u Čačku održana je komemoracija povodom smrti Rastka Dragićevića , legendarnog igrača i trenera fudbalskog kluba Borac. Od popularnog Raca oprostili su se članovi porodice, prijatelji, saigrači Borca, pivrednici. Na komemoraciji je rečeno između...\nGetty ImagesUlice Londona pune su ljudi koji posle skoro tri meseca mogu da uživaju restoranima na otvorenom Dok se u Srbiji primećuje blago poboljšanje epidemiološke situacije, stanovnici Engleske uživaju u pabovima prvi put od 5. januara ove godine. Ulice Londona pune su ljud...\nUEFA je javila da ima sumnje da su dve utakmice Prve lige Srbije nameštene u martu, drugi izvori kažu još šest u Superligi, pa se zbog toga digla velika bura u srpskom fudbalu. Klubovi koji su se do sada dovodili u vezu sa nameštaljkama demantuju da su zgrešili na bilo koj...


Napoli protiv Intera: da li je došao kraj za nepobedive? - Meridianbet Vesti\nItalija Author:\tCentrala Bg - 21/10/2017\nNapoli možda gubi mečeve u UEFA Ligi šampiona, ali mu se tako nešto ne dešava u Seriji A u kojoj je poslednji put izgubio još krajem februara kada ga je na San Paolu porazila Atalanta!\nU subotu uveče gost na stadionu pod Vezuvom će biti Inter, pored domaćina jedina neporažena ekipa u tekućoj sezoni Kalča, koji neopterećen evropskim utakmicama, za sada igra beleži odlične rezultate.\nInter je zapravo iz drugog plana ”uskočio” u odelo kandidata za Skudeto, a apetiti Nerazura su porasli posle poraza Juventusa od Lacija. Ostaje da se vidi da li će Lućano Spaleti moći da toliko iskoristi činjenicu da su njegovi fudbaleri odmorniji od onih u konkurentskim timovima, pa da nadomesti određenu razliku u kvalitetu. Spaleti naime, ima taj luksuz da sredinu nedelje koristi za pripremu taktike predstojećih susreta, dok Napoli, Juventus i oba rimska kluba u to vreme imaju naporne mečeve u Evropi.\nEventualni trijumf na San Paolu bi Inter definitivno svrstao među timove koji mogu da osvoje titulu, a jedini fudbaler koji bi mogao da propusti duel na San Paolu je Marselo Brozović.\nNapoli ne samo da nije izgbuio nijednu utakmicu od početka prvenstva, nego je u svih osam kola ostvario pobede postigavši od početka sezone čak 26 golova. To je razlog što ni navijači, ni Maurisio Sari nisu previše nezadovoljni porazima u obe utakmice Lige šampiona.\nNapoli je i na Etihadu pokazao da može da bude ravnopravan i najskupljim ekipama u Evropi, a da Mertens nije promašio jedanaesterac, mogao se i sa ostrva vratiti neporažen.\nSarijev ”problemčić” pred derbi je što Lorenco Insinje možda nije dovoljno spreman, što bi značilo da bi Adam Ounas mogao da prvi put zaigra od početka.\nPored zaista sjajne ekipe i odlične napadačke igre koju primenjuje Sari, na strani domaćina je i istorija susreta na San Paolu u poslednjih dvadeset godina koliko je prošlo od poslednje pobede Crno-plavih u Napulju! Od tada je ekipa sa juga Italije slavila osam puta, a Inter se samo tri puta provukao sa remijem!\nSmeši se prvi poraz za Spaletija i Ikardija, a Meridianbet kvote možete pogledati ovde.\n20.9.2017. Spektakl u najavi na Olimpiku: Lacio i Napoli u punoj snazi!\nTags:Inter, kvote, Liga šampiona, Maurisio Sari, Meridianbet, Napoli, Serija A, Skudeto, UEFA


Zatraženo obaveštenje o azilu za Karića – Nadlanu.com\nZatraženo obaveštenje o azilu za Karića\nBEOGRAD, 3. avgusta 2010. (Beta) – Ministartvo pravde Srbije zatražilo je od Rusije zvanično obaveštenje da li je bivši vlasnik kompanije Mobtel Bogoljub Karić, za kojim je Srbija raspisala međunarodnu poternicu, dobio azil u toj zemlji, kazali su u tom ministarstvu.\nNadležnim organima Rusije zahtev je upućen diplomatskim putem preko Ministarstva spoljnih poslova u petak, 30. jula, a očekuje se da će odgovor stići do kraja sedmice, rečeno je agenciji Beta u Ministarstvu pravde.\nMediji su krajem jula objavili da je Bogoljub Karić dobio politički azil u Rusiji, ali je Ministarstvo pravde Srbije demantovalo da je obavešteno o tome. Tom ministarstvu pre tri godine Interpol je dostavio informaciju da se Karić nalazi u Rusiji.\nBivši vlasnik “Mobtela” i predsednik Pokreta “Snaga Srbije” Bogoljub Karić osumnjičen je da je državu Srbiju oštetio za oko 40 miliona evra. Bogoljub Karić je iz Srbije pobegao u februaru 2006. godine, nekoliko puta od tada je preko advokata nudio sudu kauciju, a oglašavao se i preko medija i najavljivao povratak.


A Hat in Time - VideoGame Arena\nKada je razvojni studio Gears For Breakfast kreirao Kickstarter kampanju za novu platformu A Hat in Time, on nije ciljao samo na to da napravi novi igru rađenu u stilu klasika kao što su Mario 64 ili Banjo&Kazooie, već je jasno dao do znanja da želi da napravi igru koja će na najbolji način zaokružiti sve što čini jednu platformu fantastičnom. Potpuno nov naslov koji ne beži od svojih uzora je delovao kao odlična ideja obzirom na sušu u poslednje vreme, a kako je Yooka-Laylee uspeo da nas razočara (mada se radi o solidnoj igri), mi smo naše nade usmerili na A Hat in Time, pa nam je drago da sada možemo da kažemo da je ovo ostvarenje bilo vredno čekanja.\nIgra prati avanturu devojčice (koju su autori nazvali Hat Kid) koja putuje u svom svemirskom brodu kada upada u nevolju i gubi 40 peščanih satova koji su potrebni za funkcionisanje letelice. Zbog toga je ona sad primorana da istražuje svetove u njenom okruženju kako bi ih sve pronašla. Ove dve rečenice bi već trebalo da vam jasno daju do znanja da je priča igre uvrnuta (i pomalo podseća na jednu drugu veliku platformsku igru iz Nintenda koja stiže ovog meseca), ali i ako je možda najviše usmerena mlađoj populaciji, ona zna da bude zanimljiva i starijim igračima. Doduše malo nam je zasmetalo to što devojčica tokom cele igre ništa ne progovara i mada smo navikli na neme heroje, mislimo da bi ovako nešto pomoglo šarmu naslova.\nBaš taj simpatičan dizajn je ono što uspeva odmah da privuče igrače. Kao što smo rekli, A Hat in Time je rađen u maniru starih Nintendo 64 igara, gde će heroina putovati po nekoliko različitih svetova u potrazi za vrednim predmetima. Baš kao i sve druge slične igre i ovaj naslov se može svrstati u tzv. ,,colectathon” kategoriju, što znači da će svaka mapa biti prepuno koječega, a dostizanje 100% može da uzme dosta vremena. U suštini skupljanje predmeta u ovakvom tipu platformi često predstavlja važniji zadatak nego kompletiranje priče, ali koju god putanju da odaberete, A Hat in Time će uspeti da vas zabavi.\nPlatformski delovi su dobro dizajnirani, jer su kontrole i fizika dobro određeni i deluju prirodno. Problemi nisu preterano teški, a veliku pomoć predstavljaju i šeširi koje nosi glavna junakinja. Naime, svaki šešir donosi drugačije sposobnosti koje mogu pomoći igračima u istraživanju nivoa. Jedan šešir na primer daje mogućnost vožnje motora što će ubrzati pomeranje po mapi, drugi “ground stomp” kojim može da se razbije pod i slično. Ideje koje ovaj naslov ima možda nisu uvek originalne, ali su ovde izvedene na simpatičan način pa je druženje sa njim uvek zabavno.\nPri dizajnu nivoa pak, autori su vodili dosta pažnje o tome da igračima ponude što raznovrsniji set svetova, ne samo u okviru igre, već i u odnosu na druge naslove u žanru, pa se mora reći da su odradili dosta dobar posao. A Hat in Time počinje mafijaškim svetom, gradićem sa uskim ulicama koji će na odličan način uvesti igrača u osnovnu mehaniku igre, nakon toga sledi neobičnih i zanimljivih predela kroz koje će proći glavna junakinja.\nOvde se primećuje da igra ne radi savršeno, jer se tehničke nedovršenosti mogu primetiti na pojedinim mestima. Problem zna da napravi i kamera u pojedinim scenama, posebno ako je igrač ručno podešava, nakon čega igra pokušava da je vrati u normalu, najčešće bez mnogo uspeha. Tu su kao i uvek uski prolazi i ćoškovi gde kamera teško može da se ukroti, što je ujedno i jedan od najčešćih problema celog žanra. Autori kao i da su sami shvatili da se bore sa problemom koji je teško rešiti zbog čega su u kasnijim delovima igre nivoi prostraniji i ugodniji za igru. Sve je to naravno upakovano u simpatičan grafički endžin koji iako ne poseduje najmodernija tehnička rešenja ipak na najbolji način dočarava ovo ostvarenje.\nA Hat in Time nije bez mana ali se radi o jednoj od boljih platformi na koje smo naišli u poslednje vreme. U svojim najboljim momentima lako može da stane rame uz rame sa brkatim vodoinstalaterom, najviše kada se uzme u obzir inovativan dizajn nivoa. Zbog toga, ukoliko odaberete da posvetite svoje vreme ovoj platformi, sumnjamo da ćete ostati razočarani.\nIzazovne zagonetke i glavni neprijatelji\nDizajn igre zaslužuje pohvale\nŠarmantno ostvarenje koje nudi dosta sadržaja\nIgra je možda mogla da bude duža\nPonekad kamera pravi probleme\nA Hat in Time je simpatična 3D platforma koja je uspela da nas oduševi, zbog čega i vama prenosimo našu preporuku da je obavezno nabavite.\nA Hat in Time je platformska igra rađena po uzoru na Super Mario 64 ili Banjo-Kazooie koju je pripremio Gears for Breakfast, a koju je objavio Humble Bundle za PC, 5. oktobra 2017. godine. PlayStation 4 i Xbox One verzije se očekuju kasnije 2017. godine.\nRazvojni studio:Gears for Breakfast


Poznati zvanični termini utakmica devetog kola Premijer lige BiH – Haber.ba\nLopta - Ilustracija / Sport1.ba\nPoznati su i zvanični termini svih utakmica od kojih najviše pažnje privlači derbi Sarajeva i Željezničara.\nSarajevski derbi trebao bi se odigrati 28. septembra sa početkom od 20:00h, ali odigravanje najveće utakmice bh. fudbala zavisi od toga da li će Sarajevo ispasti od Budućnosti u Evropskoj ligi. Ukoliko Bordo tim ostvari plasman u play off ovog takmičenja, derbi sa Željezničarom bit će odgođen, piše “Sport1“.\nPogledajte termine ostalih utakmica.\nOlimpik – Borac 16:00h\nVelež – Radnik 18:00h\nTuzla City – FK Sloboda 18:00h\nŠiroki Brijeg – Mladost 20:00h\nKrupa – Zrinjski 16:00h\nSarajevo – Željezničar 20:00h.\nTeme:Premijer liga BiH, termini, utakmice


Izrael deportuje uhapšene u humanitarnom konvoju\nIzrael je započeo deportaciju nekoliko stotina propalestinskih aktivista uhapšenih nakon jučerašnje racije izraelskih snaga na međunarodni humantirani konvoj koji se kretao ka Gazi.\nMinistarstvo unutrašnjih poslova je saopštilo da je 45 lica na putu ka aerodromu u Tel Avivu, odakle će biti deportovani.\nTakođe je saopšteno da su pritvoreni aktivisti koji su odbili da se identifikuju.\nNa presretnutim brodovima bilo je 686 putnika iz 38 zemalja – Evrope, južne Azije, a najviše Turske. Još nije saopštena nacionalnost ubijenih 9 lica.\nZvanična Ankara je poslala tri aviona u Izrael da bi prevezla 20 ranjenih sugrađana.\nOrganizatori jučerašnjeg konvoja najavljuju da će uskoro pokrenuti novu akciju dostavljanja pomoći.


Насловна Инфо Корона вирус Pogoršava se epidemiološka situacija u Bačkoj Palanci\nBAČKA PALANKA: Vakcinu protiv korona virusa u opštini Bačka Palanka do sada je primilo 3500 osoba, njih 2160 primilo je i drugu dozu vakcine, podaci su Doma zdravlja „Dr Mladen Stojanović“.\n„Epidemiološka situacija u opštini se pogoršava, broj pregleda u covid ambulanti je i preko 130, a pozitivnih Bačkopalančana od 15 do 28 dnevno. Imunizacija nije nikada 100% efikasna, a za stvaranje zaštitnog nivoa antitela potrebno je i više nedelja posle druge doze“, kaže za RTV dr Mirjana Valan, epidemiološkinja.\n„Osobe starije životne dobi, koje boluju i od drugih bolesti, naročito onih koje utiču na imunitet, neće imati visok nivo antitela. I kod svih ostalih vakcina je poznato da 2-5 odsto osoba posle vakcinacije, neće stvoriti antitela. Kod takvih osoba se očekuje da vakcina utiče na smanjnje smrtnosti i ublažavanje kliničke slike“, dodaje dr Valan.\nDinamika vakcinacije i vrsta vakcine ne zavisi od Doma zdravlja u Bačkoj Palanci, jer se spiskovi za imunizaciju dobijaju od eUprave, zato se apeluje na zainteresovane građane da se putem eUprave prijavljuju za vakcinaciju.\nPogledaj: Kon: Vanredno stanje nema alternativu, inače ćemo pući\nПретходни текст: „MALNED“ – широки спектар биро-опреме и канцеларијског материјала\nСледећи текстCiklo-turizam cveta u Bačkoj Palanci (VIDEO)


U Memorijalni centar Potočari uskoro će moći da uđe samo onaj ko svojeručno potpiše da se u Srebrenici dogodio genocid.\nPlan koji se uveliko razrađuje predviđa da će svaki punoletni potencijalni gost, bilo da je reč o članovima delegacije ili pojedinačnoj poseti, svojim parafom praktično potvrditi da prihvata Rezoluciju o genocidu u Srebrenici, prenose Novosti.\n"Nažalost, temelj politike bošnjačkog društva počiva na navodnom genocidu u Srebrenici. Svi mi znamo šta je tamo bilo tokom rata i kakva je definicija genocida. Srpski narod je tokom Drugog svetskog rata dobro zapamtio šta je genocid. A svi koji žele da se edukuju oko tog pojma mogu slobodno da odu u Jasenovac. Iako je u Podrinju stradalo više hiljada Srba i počinjeni monstruozni zločini, oni se uporno iz Sarajeva minimizuju, a veličaju se zločini nad Bošnjacima", ukazuje Kojić. Prema njegovim rečima, Memorijalni centar Potočari već godinama je jedna od poluga koje SDA koristi po potrebi i mnoge akcije koje su bitne za tu stranku i za bošnjačke političare iz Sarajeva upravo kreću iz Srebrenice.\n"Ogromna finansijska sredstva su upumpana u Memorijalni centar i mi koji živimo u Podrinju znamo da se konstantno radi na održavanju mita o Srebrenici", ističe Kojić. Radan Ostojić, predsednik Boračke organizacije Republike Srpske, kaže da bošnjački političari nikada neće odustati od stavljanja prefiksa "genocidni" srpskom narodu:


Borisovo kumče vodi kampanju za Đilasa!\nAlo\t01.10.2012 06:17\nDa bi ostao predsednik Demokratske stranke Boris Tadić će morati da pobedi ne samo ljutog rivala Dragana Đilasa već zajedno s njim i rođeno kumče predsednika Demokratske omladine Balšu Božovića, koji je šef izbornog štaba suprotne strane.\nmladu nadu demokrata nije bio dovoljan argument da se priključi Tadiću ni to što ga je aktuelni predsednik DS-a u detinjstvu krstio i nije se ugledao na svog oca Dragoslava Zeka Božovića, koji je u prvi plan stavio\nkumovsku odanost Borisu.\nZeko Božović, koji je svojevremeno bio vrhunski karatista, a potom poslanik DS-a i direktor Sportsko-rekretivnog centra TAŠ ostao je uz svog venčanog kuma Tadića u vreme\nkada mu je verovatno najteže u dosadašnjoj političkoj karijeri. Stariji\nBožović nije demantovao informacije „Alo!“ da će se u predstojećoj izbornoj kampanji demokrata naći u suprotnom taboru od svog sina.\n- Moj sin Balša je odrastao čovek i ima sopstvene stavove u životu i u politici. Dugo je u DS-u, tako da nema smisla da bilo šta prigovaram njegovom izboru. S druge strane, i ja sam u stranci od njenog osnivanja pre 23 godine i imam neke svoje stavove, koji su možda drugačiji, ali sam spreman da ih branim i zastupam - izjavio je Božović za naš list.\nInformaciju da je Balša krajem prošle nedelje stao na čelo Đilasovog tima pojedini u DS-u u šali gledaju i kao dobru porodičnu taktiku.\n- Tačno je da su se Božovići našli na suprotnim stranama, ali to i nije tako loše pošto će, ko god da pobedi, s njim pobediti i porodica Božović\n- u šali nam je juče rekao jedan od viđenijih demokrata. Da političke razlike ne sprečavaju Božoviće da i pored političkih razlika i dalje gaje harmonične porodične odnose, govori i to što su naši fotoreporteri Balšu prošle nedelje zatekli kako obilazi dorćolske kafeterije očevom novom „mazdom 3“, koju je senior uzeo na lizing. Pošto više nije poslanik u Skupštini Srbije, stariji Božović je postao direktor firme „Srbija nikl“, koja je dobila dozvolu za istraživanje rude nikla na teritoriji naše zemlje. Ova firma se i pre početka svog rada našla u velikim problemima pošto je informacija da se sprema eksploatacije ovog minerala naišla na veliko negodovanje u lokalnim sredinama gde se nalaze\nzalihe ovog minerala. I sestra bila problem\nOdnosi Tadića i Božovića, koje veže zajedničko crnogorsko poreklo pošto su Tadići iz Pive, a Božovići iz Nikšića, bili su pod lupom medija\ni pre četiri godine, kada je Borisova rođena sestra Vjera Radović ostala bez posla u beogradskoj opštini Stari grad. Zeko Božović, koji je\nbio šef demokrata u opštini Stari grad, izjavio je tada da to što je Tadićeva sestra ostala bez posla nije njegova krivica te da u stranci nema protekcije ni za koga, već na funkcijama ostaju samo oni koji imaju\npodršku u stranci. Radovićeva je sa svoje strane negirala Božovićeve tvrdnje naglašavajući da je u pitanju lični sukob s Božovićem. Tadićeva sestra je posle toga dobila posao u Prvoj beogradskoj gimnaziji.


Nemačke socijal-demokrate podržale ulazak u koalicione pregovore sa konzervativcima – NovostiDana.rs\nNemačka Socijal-demokratska parija (SPD) donela je danas odluku da započne formalne pregovore o formiranju vlade sa Hrišćansko-demokratskom unijom (CDU) nemačke kancelarke Angele Merkel.\nTa odluka doneta je na vanrednom kongresu SPD u Bonu predstavlja ključni korak napred ka okončanju političkog zastoja posle septembarskih izbora u Nemačkoj.\nZa ulazak u koalicione pregovore glasalo je 362 delegata od ukupno 642, javila je agencija Frans pres.\nUoči glasanja, lider SPD-a Martin Šulc rekao je delegatima da će tražiti više ustupaka od konzervativaca Angele Merkel po pitanju migracija, zdravstvene zaštite i rada u Nemačkoj, navela je agencija AP.\nParlamentarne izbore u Nemačkoj održane 24. septembra obeležili su prvi ulazak ekstremne desnice u Bundestag posle Drugog svetskog rata i loši rezultati demohrišćana kancelarke Angele Merkel i socijaldemokrata Martina Šulca.\nKO SU ONI KOJE NE VIDIMO, A ČUVAJU NAŠE ŽIVOTE ?


– Evropskoj uniji su potrebne sopstvene oružane snage da bi osigurala svoju bezbjednost, poručio je šef diplomatije EU Žozep Borelj.\n“Novo bezbjednosno okruženje pokazuje da EU mora da preuzme veću odgovornost za svoju bezbjednost. Zbog toga nam treba moderna i interoperatibilna evropska vojska”, napisao je Borelj na svom blogu.\nPrema njegovim riječima, EU treba da radi u tri osnovna pravca.\n“Vreme je da se unaprijedi evropska odbrana. Treba da ojačamo evropsku odbrambenu industriju i da budemo operativni sa potrebnim vojnim kapacitetima. Da možemo da povećamo vojne sposobnost odbrane, da osnažimo NATO i podržimo bolje naše partnere”, naglasio je Borelj.\nNEWER POSTSkoro 900.000 domova bez struje, pet žrtava oluje\nOLDER POSTPošte gomilaju gubitak, ali i broj zaposlenih


Popis u SAD: Da se u Americi čuje SRPSKI GLAS - Naši u svetu\nObjavljeno 21/03/20 u 23:34\nAmerikanci svakih deset godina vrše popis svog stanovništva. Pre dve decenije registovano je više od 350.000 američkih Srba. Potom je 2010. godine popisano samo 176.666 građana koji “govore srpski jezik u porodici”. Srbi strahuju da će ih nakon novog popisa krajem ove godine, u američkom registru biti još manje.\n“Zvanično u Americi nas je sve manje, a nezvanično nas ima oko pola miliona. Novi popis je prilika da pokažemo da smo sposobni da se u SAD predstavimo kao srpski narod”, kaže Bogdan Kljaić iz Čikaga, nekadašnji zastupnik Krajišnika u Americi.\nBogdan Kljaić iz Čikaga Foto: Privatna arhiva\nBogdan Kljaić smatra da je sve manje Srba u SAD prema statistici zato što je američka vlast promenila pitanje o nacionalnosti u popisu žitelja i grunula nas i druge narode u marginalnu etničku grupu.\n“Nekada je pitanje glasilo koje ste nacionalnosti, a poslednjih godina pitanje glasi kojim jezikom govorite u kući. Takvo pitanje nama Srbima ne ide na ruku, jer nas ne definiše kao narod. Američki Poljaci, na primer, imaju status naroda pri popisu, a mi Srbi smo gurnuti u rubriku „ostali“”, objašnjava Kljaić.\n“Nikad nisam učestvovao u popisu stanovništva u SAD, zato što me je ova država registrovala preko lične karte, pasoša, kartice osiguranja i vozačke dozvole. Mnogo drugi Srbi nisu registrovani tokom popisa, jer su postali Amerikanci, uzeli su američko državljanstvo ili su u mešovitom braku, zaboravili su srpski jezik, pa ne mogu da odgovore na pitanje iz popisa kojim jezikom govorite u kući”, kaže on.\n“Odgovor na ovo pitanje je vrlo složen, jer mi u Americi imamo najmanje tri generacije Srba sa različitim statusima”, rekao nam je kratko gospodin Terzić i objasnio istorijat američkih Srba.\n“Takav je slučaj sa 50 članova porodice moje žene. Oni, međutim, nisu zaboravili da su Srbi i pravoslavci jer su podigli oko pedeset crkava SPC, stvorili više desetina srpskih organizacija i slali dobrovoljce na Solunski front”, priznaje Branko Terzić.\nBranko Terzić iz Vašingtona Foto: Privatna arhiva\nI njihova deca i unuci, rođeni ovde su postali Amerikanci. Odlaze u srpsku crkvu i podržavaju srpski narod, naročito u vreme raspada SFRJ i rata u Jugoslaviji”, kaže Terzić, koji je član Krunskog saveta dinastije Karađorđević.\n“U mojoj porodici svi smo Srbi, svi smo članovi SPC i parohije Sveti Luka u Vašingtonu. Mi Terzići dva puta godišnje odlazimo u Srbiju i u Beograd”, otkrio nam je Branko Terzić.\n“Ja sam naturalizovani građanin SAD, ali moja deca, rođena u Americi su samim tim Amerikanci. Tako je i sa celom generacijom Srba, koji su rođeni u SAD. Mi iz srpskih zemalja, koji smo postali Amerikanci smo ovde samo građani srpskog porekla. Meni je najvažnije da ja nisam promenio ime i prezime i da me Amerikanci prepoznaju kao Srbina. I drugo, važno mi je da imam srpski pasoš i da danas živim i u Kaliforniji, ali i u Srbiji”, kaže dr Borko Đorđević.\n“Mi ćemo krajem marta u Filadelfiji d aodržimo konferenciju s aradnim naslovom „Živi li zaista milion Srba u SAD – imamo samo jedan način da to saznamo“ – ako izađemo masovno na popis”, rekao nam je Nikola Lončar, predsednik Tesline naučne fondacije iz Filadelfije, koji ovu konferenciju namerava da održi u u Beogradu krajem maja meseca.\n“Srbi u Americi nisu nestali, ali smo priznajem, podložni odricanju svoje nacionalnosti u mešovitim brakovima ili za američko državljanstvo. Na održavanju naše nacije u SAD rade Crkva, naše države preko ambasada i konzulata, naše organizacije. Broj Srba ovde je sigurno mnogo veći, ima nas najmanje 500.000, što moramo potvrditi da bi se u Americi čuo srpski glas i politički osetio srpski narod”, smatra Bogdan Kljaić.\n“Sam broj naših ljudi u SAD nije toliko bitan, jer američka politika ne pridaje važnost brojnosti nekog naroda ili etničke grupe. U SAD je bitnije kakvu organizaciju taj narod ili etnička grupa imaju da ih zastupa u američkoj politici i društvu. Mi Srbi imamo slabe organizacije i slab uticaj na američku politiku, za razliku, na primer, od Armenaca ili Albanaca. Potrebno jeda izađemo na popis stanovništva, ali je još potrebnije da ojačamo naše organizacije i da imamo svoje predstavnike u američkoj vlasti”, kategoričan je Branko Terzić.\nPopis u SADSrbi u Americi


EULEKS: Priština će odlučiti da li će Srbija učestvovati u istrazi ubistva Olivera Ivanovića | Ekspres.net\nEULEKS: Priština će odlučiti da li će Srbija učestvovati u istrazi ubistva Olivera Ivanovića\nPriština će doneti odluku da li će Srbija učestovati u istrazi ubistva lidera GI SDP Olivera Ivanovića ubijenog u Kosovskoj Mitrovici, rečeno je Beti u Euleksu povodom zahteva Beograda da nadležni organi Srbije učestvuju u istrazi Ivanovićevog ubistva.\n“Na kosovskim vlastima je da odluče da li će Srbija učestovati u istrazi”, rekla je šef kancelarije za štampu i javno informisanje Euleksa Dragana Nikolić Solomon na pitanje da li je zahtev stigao u Euleks.\nPredsednik Srbije Aleksandar Vučić rekao je juče da je Srbija uputila zahtev Euleksu i UNMIK-u sa zahtevom da državni organi Srbije učestvuju u istrazi.\nKako je rekao, članovi Saveta za nacionalnu bezbednost uvereni su da bi učešće organa Srbije u istrazi značilo otkrivanje istine o ubistvu Ivanovića.\nTags Euleksoliver ivanovicprištinasrbijaubistvozahtev\nUBISTVO OLIVERA IVANOVIĆA: Euleks osuđuje ubistvo i traži da se pronađu ubice VULIN: Srbija ne moli već zahteva da učestvuje u istrazi ubistva Olivera Ivanovića HARADINAJ: Ne koristite ubistvo za političke svrhe, ukoliko bude potrebno zatražićemo pomoć FBI MILOVAN DRECUN O UBISTVU OLIVERA IVANOVIĆA: Istraga treba da ide u dva pravca ka Kadriju Veseliju i Vašingtonu


BEST - najaktivnija studentska organizacija - oradio.rs\nBEST - najaktivnija studentska organizacija\nUdruženje studenata tehnike Evrope, poznatiji kao BEST, neumorni su u podsticanju studenata da i neformalnim obrazovanjem rade na unapređivanju svojih karijera. Pored različitih radionica i projekata, BEST organizuje i međunarodne seminare. O čemu se radi i zašto bi bilo dobro biti član ove organizacije, u razgovoru sa novinarima O radija ispričali su članovi Nikola Rimski i Jelena Bjelica.\nSudeći prema iskustvu članova BEST-a, velike kompanije cene kada među svojim zaposlenima imaju i one koji su prošli kroz edukacije koje organizuje BEST. To tvrdi i Nikola Rimski, koji između ostalog rekao kako je preko ove organizacije uspeo i da nauči, i da putuje.\n"Najbitnije je da naši studenti mogu da odu u Evropu i nauče nešto. Otići u Španiju ili Italiju, a neko ti plati put, to je divna stvar. BEST nudi mogućnost da se uči na raznim kursevima, da se upozna sa različitim ljudima te da se prihvate različitosti kao bonus – to je između ostalog i glavna vizija organizacije", rekao je Rimski.\nRazlog zašto je BEST uvek tu za studente su i seminari koji se u Srbiji organizuju kako bi i studenti odavde mogli da učestvuju na seminarima po Evropi. Tako BEST sada organizuje, između ostalog, i međunarodni seminar "Country road take me home to the ECO Energy Source I Belong", gde će strani studenti od stručnjaka sa Poljoprivrednog fakulteta nešto naučiti o obnovljivim izborima energije u Srbiji. PR ovog seminara Jelena Bjelica kaže da će 22 studenta sa 19 univerziteta boraviiti devet dana u Novom Sadu\n"Svake godine se organizuje seminar na različitu temu. Ovo je deveti po redu, a mi smo odlučili da ove godine to bude u vezi sa ruralnim razvojem, održivim tehnologijama i obnovljivim izvorima energije. Mislimo da učesnici mogu dosta toga da nauče od naših stručnjaka", rekla je Bjelica.\nIako se na ovaj seminar studenti Novosadskog univerziteta više ne mogu prijaviti, "bestovci" planiraju još seminara na različite teme, gde će studenti moći da dobiju i sertifikat koji pre svega ima značaj među BEST organizacijama i kompanijama koje to cene.\nStudenti bimorali znati i da BEST omogućuje učešće na kursevima za studente svih profila, ali i šansu da sami osmisle kurs tako što će postati deo njihove organizacije.\nThe Bestbeat u subotu u Gerila baru\nThe Bestbeat, beogradski The Beatles tribute band, nastupiće 24. marta u Gerila baru. The Bestbeat je nastao 2005. godine, sa…\nPosle punih 30 godina provedenih u dubokom undergroundu, iz kojeg je samo povremeno izlazio da bi na kratko zabljesnuo, bend…\nBesplatan seminar "Under pressure"\nUdruženje studenata tehnike Evrope - BEST iz Novog Sada, od 21. do 29. maja organizuje deseti međunarodni akademski seminar sa…


Selaković:Mržnja prema Vučiću pojačava se sa uspesima zemlje – Studio B\nSelaković:Mržnja prema Vučiću pojačava se sa uspesima zemlje\nSelaković:Mržnja prema Vučiću pojačava se sa uspesima zemlje Tanjug\nObjavljeno: 24.12.2021. 14:10 Izmenjeno: 24.12.2021. 14:10\nKampanja verbalnog nasilja protiv predsednika Srbije nastavlja se na društvenim mrežama svom žestinom, a pretnje smrću šefu države postale su gotovo stvar političkog folklora i nešto čime se pojedinci ponose, izjavio je član Predsedništva SNS Nikola Selaković.\n„Najnoviji primer takvog bezumlja je objava Predraga Popovića, urednika u listu poznatom po iscrtavanju snajperskih meta na predsedniku Srbije, koji bi predsednika Aleksandra Vučića da veša, ni manje ni više, nego o luster“, naveo je Selaković reagujući na objavu Popovića, zamenika glavnog urednika magazina Tabloid na tviteru, koji je na toj mreži napisao:\n„Okitili smo banderu. Danas banderu sutra luster“, uz fotografiju na kojoj su na jednon banderi izlepljeni leci sa likom predsednika Srbije i natpisom „izdajnik“.\n„U toj orgiji verbalnog nasilja su ujedinjeni, ne samo očigledni politički ekstremisti, već i deo samozvane srpske intelektualne elite, a svi zajedno čine elitu idiota“, naveo je Selaković u saopštenju.\nKako je rekao, njihova mržnja prema predsedniku Srbije pojačava se uporedo sa političkim i ekonomskim uspesima zemlje, što je, kaže, neoborivi dokaz da njihov cilj nije nanošenje političke štete jednoj osobi, već zaustavljanje i nazadovanje Srbije, a toga se sigurno nisu sami dosetili.\nSelaković je istakao da, koliko god da je Srbija, predvođena predsednikom Vučićem, pomerila granice ličnih sloboda dozvolivši da svako nastupa kao dželat, u jednom trenutku će biti neophodno da se, u ime zaštite demokratskih sloboda i napretka Srbije, obelodani u čije ime sa ova kampanja vodi, čijim parama i po čijem nalogu.\nSrbija, poručio je Selaković, ne sme da bude tolerantna prema ovoj vrsti društvenog ludila, jer verbalno nasilje u javnom prostoru ima tendenciju da preraste u fizičko.\n„Istorija nas je naučila da tamo gde se na lomače bacaju knjige na lomačama uskoro završe i ljudi, pa tako i pretnje smrću, ako dozvolimo da postanu društveno prihvatljiva činjenica, neće ostati samo pretnje“, naveo je Selaković.\nDodao je da u ime Srbije, napretka i svih pristojnih građana koji žele da žive u stabilnom i naprednom društvu, zahteva od nadležnih organa da „ovom ludilu stanu na put“.


Pinkove zvezdice i Kerber za doček Srpske nove godine u Kragujevcu – RTV SUNCE Arandjelovac\nHome » Aranđelovac » Pinkove zvezdice i Kerber za doček Srpske nove godine u Kragujevcu\nin Aranđelovac 11/01/2018\nU Kragujevcu će za doček Nove godine po julijanskom kalendaru u subotu, 13. januara, biti organizovan koncert na Trgu kod krsta na kom će nastupiti Pinkove zvezdice i grupa Kerber. Kragujevčani će za doček Srpske nove godine tačno u ponoć biti u prilici da uživaju u vatrometu sa zgrade Gradske uprave.\nKoncert za doček Srpske nove godine počinje u subotu od 20 časova na Trgu kod krsta, kada će nastupiti Pinkove zvezdice koje će izvesti najveće domaće i strane hitove pop i rok muzike. Kragujevčani će od 22 časa biti u prilici da uživaju u najvećim hitovima grupe Kerber, među kojima su Ratne igre, Ne mogu zaspati, Bolje da sam druge ljubio, Hajde da se volimo…\nKragujevčani će Novu godinu po julijanskom kalendaru dočekati tačno u ponoć vatrometom sa zgrade Gradske uprave.\nOrganizatori koncerta su Muzički centar, Dom omladine i lokalna samouprava.\nIzvor: InfoKG, Branko Vukašinović\nPrethodna: Toplo vreme nije uništilo voće, ali mu preti opasnost od mraza\nSledeća: Najava bioskopskog repertoara


Međunarodna zajednica, koja je Bosni i Hercegovini i nametnula Dejtonski ustav, mora da reaguje tamo gde država nema ingerencije, ocenjuju analitičari\nMeđunarodna zajednica, koja je Bosni i Hercegovini i nametnula Dejtonski ustav, mora da reaguje tamo gde država nema ingerencije, ocenjuju analitičari sa kojima je DV razgovarao nakon uklanjanje table s imenom ratnog zločinca Radovana Karadžića sa studentskog doma na Palama.\nVisoki predstavnik za BiH Valentin Incko nedavno je zapretio lideru Saveza nezavisnih socijaldemokrata (SNSD) Miloradu Dodiku sankcijama Evropske unije ako tabla s imenom Radovana Karadžića ne bude uklonjena sa javne institucije. Postavljanje table u vreme dok se protiv prvog predsednika Republike Srpske vodio sudski postupak, smatralo se „populističkim potezom“ Milorada Dodika, ali preživele žrtve zločina koje su počinili Karadžić i njegovi saučesnici nisu imale razumevanja za takvu vrstu populizma.\n„Bosanskohercegovačke plemenske kabadahije su prvih deset godina sprovođenja Dejtonskoga sporazuma pokazale kako sležu ramena pred logikom sile. I zahvaljujući tome je BiH prvih deset posleratnih godina imala stalnu uzlaznu liniju. Onog časa kad se svet, SAD pre svega, okrenuo drugim neuralgičnim svetskim tačkama, očito zbog procene da je ovde ostvaren minimum pretpostavki za samostalno upravljanje zemljom, širom su otvorena vrata ponovnom dizanju glave onih koji su još uvek živeli u nadi kako bi u takvim uslovima mogli da dovrše ono što im je bio i osnovni ratni cilj“, kaže za DV akademik Slavo Kukić.\nPrema njegovim rečima, svet je konačno shvatio da će morati da primeni sredstva koja je koristio i do 2005. godine, uključujući i tzv „bonska ovlašćenja“, ukoliko želi da pruži ključan doprinos uspostavljanju trajne stabilizacije u BiH.\nSporni istupi Dodika i Čovića pred SB\nTada su, ocenjuje, iznesene neprimerene kvalifikacije i neosnovane optužbe na račun visokog predstavnika Valentina Incka. Takav istup, posebno onaj Milorada Dodika, osudila je većina ambasadora država članica Saveta UN, a ambasadori Nemačke, Francuske, Velike Britanije i Sjedinjenih Američkih Država pružili sz nedvosmislenu podršku šefu OHR.\nDugogodišnja iluzija međunarodne zajednice\nSagovornica DV zaključuje da su pretnje sankcijama, uključujući zabranu putovanja u EU i eventualno blokiranje računa, „ozbiljno zabrinule“ političare BiH, koji sada drugima prepuštaju da ih „izvlače iz živog blata“, kako je to za Milorada Dodika učinila ćerka Radovana Karadžića, Sonja.\nIzvor Dojče vele, 11. decembar 2020.\nPreporučujemoBiHValentin InckoDojče VeleMilorad DodikRadovan Karadžić


RTS :: Kuman kažnjen sa dve utakmice suspenzije zbog isključenja\nFudbal Kuman kažnjen sa dve utakmice suspenzije zbog isključenja\nsubota, 25. sep 2021, 14:23 -> 14:46\nKuman kažnjen sa dve utakmice suspenzije zbog isključenja\nTrener fudbalera Barselone Ronald Kuman suspendovan je na dve utakmice zbog isključenja u finišu duela španske Primere protiv Kadiza (0:0). Španski mediji su već najavili da će Kuman biri uskoro smenjen zbog serije ložih rezultata tima.\nKuman je isključen zbog prigovora četvrtom sudiji, podizanja ruku i vikanja.\nHolandski trener je na konferenciji za medije nakon utakmice rekao da se u Španiji "crveni kartoni daju ni zbog čega i da je sudije samo upozorio da su na terenu dve lopte i da igra mora da se prekine".\nKuman će zbog kazne propustiti mečeve protiv Levantea kod kuće, kao i gostovanje Atletiku u Madridu, a španski mediji su već najavljivali da će biti smenjen jer je Barselona u vrlo lošoj seriji od tri utakmice bez pobede u svim takmičenjima, a u poslednjih pet mečeva ima samo jedan trijumf.\nImajući u vidu da se spekuliše da mu se sprema smena veliko je pitanje da li će se holandski trener vraćati na klupu Barselone.\nFSS blizu osvajanja "fudbalskog oskara"


Nemačka strepi od moguće nestašice AdBlue-a › Made-in-Germany.rs\nZbog rasta cene gasa na svetskom tržištu nemačka hemijska industrija je prinuđena da smanjuje proizvodnju. Tako je kompanija BASF smanjila proizvodnju amonijaka, ključnog sastojka kamionskog aditiva AdBlue-a, a to su najavili i nemački SKW i još mnogi drugi proizvođači.\nCena gasa je trenutno toliko visoka da se proizvodnja AdBlue-a više ne isplati, pa u Nemačkoj sve više raste bojazan, s obzirom na to da oko 90 posto kamiona za transport robe koristi upravo ovu tečnost za smanjenje štetnih azotnih oksida u izduvnim gasovima.\nNemačke logističke kompanije već upozoravaju na moguću nestašicu, pa je ministar saobraćaja Andreas Šojer tim povodom sazvao sastanak prevozničkih udruženja sa ministarstvom ekonomije, na kom je predloženo formiranje državnih rezervi AdBlue-a.\nMeđutim, iako sada i ovom gorivu takođe raste cena, procene govore da će ga, uz sadašnje zalihe, biti dovoljno u srednjoročnom razdoblju. AdBlue će se prodavati skuplje, ali se za sada čini da neće biti nestašica, piše Revija HAK.\nAdBlue se koristi u dizel vozilima za smanjenje emisija azotnih oksida, a ubrizgava se u SCR katalizatore kod Euro 5 i Euro 6 motora, kao i kod kamiona proizvedenih od 2008. godine. Motor može i bez njega da funkcioniše, ali većina njih neće da startuje ukoliko je rezervoar prazan, jer je tako rešeno softverski. Ipak, motor će savršeno raditi i bez AdBlue-a, ali će emisije azotnih oksida biti daleko veće.\nOd MiG na 08/11/2021 / AKTUELNO / Ostavite komentar\nKnauf ulaže u fabriku u Surdulici još 19 mil. €


izvor: agencije foto: 22.06..2018.\nBanjaluka– Više od polovine građana bi volelo videti BiH u EU, ali istovremeno želja građana BiH da se pridruže evropskoj porodici država polako opada. Procenat onih koji bi glasali za članstvo sada iznosi 56,5 odsto, a strah od povećanja troškova života i poreza predstavlja najčešći razlog za protivljenje članstvu u EU.\nIspitanici misle da su dobre strane članstva u najvećoj meri unapređenje infrastrukture, sloboda kretanja ljudi, robe i kapitala i poštovanje zakona i propisa, pokazalo je istraživanje sprovedeno na uzorku od 1.200 punoletnih građana BiH, kompjuterski posredovanom telefonskom metodom.\nNo, pre dve godine, to jest 2016. evropski put podržavalo je čak 76 odsto građana. Oba istraživanja sprovela je Direkcija za evropske integracije (DEI) BiH, a informacija o poslednjem istraživanju razmatrana je pre neki dan i na Savetu ministara BiH.\nRaspoloženje javnog mnjenja pokazalo je da je EU u samo dve godine izgubila na privlačnosti za čak dvadeset procenata. Podrška u Republici Srpskoj sada iznosi tek 30,3 odsto, u Federaciji BiH 70,6 odsto. Prošle godine za EU bilo je 56,4 odsto ispitanika u RS i 76,6 odsto u FBiH, što je na nivou BiH postotak od njih 69 odsto. Privlačnost Evrope minulih godina bledela je više u RS, ali procenti podrške opadaju i u drugom entitetu.\n„Refleksija je to rezigniranosti građana i prema politici generalno. Građani ne očekuju korak napred, neki su izgubili strpljenje, a mnogi odlaze u tu istu EU tražeći bolje uslove života, ne čekajući da EU dođe u BiH. Članstvo u EU, kao i evropski procesi, dosta su daleki i apstraktni za prosečnog građanina. U svakodnevici reforme su se svele na neku vrstu moranja, ne radi nas samih, već puta u EU. Političke partije su celi taj proces stavile na marginu”, prokomentarisala je rezultate istraživanja za naš list Tanja Topić, politička analitičarka.\nNo, da u BiH vlada poprilična zbrka oko pogleda ka svetu i svog mesta u njemu, pokazalo je jedno drugo istraživanje od sredine minule godine, takođe sprovedeno od strane DEI.\nAlternativu EU videlo je tada 54,9 odsto anketiranih u FBiH, dok je u Srpskoj, neki drugi, neprecizirani, pravac izuzev evropskog, pronalazilo 46,7 odsto ispitanika. Godinu pre toga, to jest 2016. oko 64 odsto građana BiH nije videlo nikakvu alternativu članstvu u EU.\nPrema nekim mišljenjima, razlog za pad podrške putu ka EU jeste mrcvarenje u procesu pridruživanja koja traju još od 2006. uz ocene da je u svim zemljama u pretpristupnom periodu ta podrška opadala ukoliko je javnost više obaveštena o tome šta zaista znači proces prilagođavanja i proces reformi.\n„Građani gube veru da će se nešto na tom planu desiti, a krivac za to se može tražiti u Evropskoj komisiji koliko i među onima u BiH koji bi trebalo da pokrenu reforme”, rekao je za „Evroblic” Igor Davidović, bivši glavni pregovarač BiH sa EU, dok je Ognjen Tadić, predsedavajući Doma naroda BiH, ubeđen da će se ta slika promeniti kada iz Sarajeva prestanu stizati zahtevi za preuređenje BiH uz pozivanje na Evropu i izjave na tom tragu od pojedinih evropskih zvaničnika. Drugi su politički predstavnici razloge nalazili u širenju straha kroz retoriku domaćih političara, uz ocene da bi procenat podrške rastao ako bi se kao imperativ postavila regionalna saradnja i evropske integracije.\n„Pad podrške u RS ne može se razdvojiti od percepcije građana o politici Brisela prema RS i celom srpskom narodu. Ne samo u pogledu Kosova već i ratnih zločina nad Srbima, te uslova i zahteva koji se pred nas postavljaju. Sve to izaziva ogorčenost građana”, kaže za naš list Darko Banjac, član Odbora za evropske integracije Skupštine RS.\nČula su se i mišljenja da istraživanja ipak treba uzimati s dozom rezerve, jer je javnost u RS proevropski orijentisana i potpuno svesna da Srpska pripada evropskom korupsu, svesna važnosti evropskih vrednosti. Pad popularnosti neki su objasnili skepsom da se nešto može u skorije vreme promeniti po pitanju članstva u EU.


Grad Novi Pazar - “Dijalog kafe” učesnik u međugradskoj sesiji\n“Dijalog kafe” učesnik u međugradskoj sesiji\nPrema projektu "Mreža Dijalog kafea u Srbiji" organizovana je prva međugradska sesija između dva Dijalog kafea u Beogradu i Novom Pazaru. Razgovoru o mogućnostima za saradnju u mreži Dijalog kafea, prisustvovali su predstavnici Kancelarije za mlade, Centra za decu i omladinu “Duga”, predstavnici omladinskih organizacija i institucija iz oba grada.\nPredstavnici novopazarskog Dijalog kafea bili su nedavno gosti na svečanom otvaranju Dijalog kafea Beograd. Podrška Novog Pazara za domaćina, Ujedinjene nacije pod čijim pokroviteljstvom ovaj projekat funkcioniše, je dragocena.\n“Značilo nam je što ste vašim prisustvom pružili podršku razvoju projekta. On je sjajna mogućnost da mladi širom sveta komuniciraju “, poručili su domaćini, istakavši da je stvorena sjajna prilika za dodatnu saradnju i razgovore na relaciji Subotice, Beograda i Novog Pazara.


Danas počinje Hartefakt festival\nTanjug 9. decembra 2018. 19:16\nBEOGRAD – Otvaranjem izložbe Fadila Šarkija u Jugoslovenskoj kinoteci pod naslovom „Putevi očajnika“, danas počinje peti Hartefakt Festival.\nOva serija fotografija nastala je u toku Fadilovog putovanja s jednom grupom izbeglica.\nPočeo je od parka kod železničke stanice u Beogradu, produživši ka Mađarskoj i Austriji.\nOno što Šarkijeve fotografije čini potresnim je sam sadržaj, ali i činjenica da se sve vreme oseća njegovo prisustvo, ne samo kao umetnika, već kao građanina koji je odlučio da u svakom pogledu bude deo velikog svetskog dešavanja.\nNakon toga, u Bitef teatru od 20.00 sati zagrebački teatar Hotel Bulić izvešće Ibzenovu „Noru“ u režiji Senke Bulić.\nHartefakt festival podržan je od strane platfome Srbija stvara, koju je pokrenuo Kabinet predsednice Vlade Ane Brnabić kao podršku kreativnim, inovativnim i umetničkim stvaraocima u Srbiji sa namerom da podstakne dalji razvoj kreativnih industrija.


Potpisaće ugovor sa austrijskom kompanijom - MINA\nHome MINA Business Investicije Potpisaće ugovor sa austrijskom kompanijom\nPotpisaće ugovor sa austrijskom kompanijom\nSeptember 14, 2019, 07:16\nPodgorica, (MINA-BUSINESS) – Elektroprivreda (EPCG) će ubrzo sa austrijskom kompanijom Ivicom holding GmbH potpisati ugovor o zajedničkom razvoju projekta o izgradnji vjetroelektrane (VE) Gvozd, najavio je izvršni rukovodilac Direkcije za razvoj i inženjering u toj kompaniji, Ivan Mrvaljević.\n„U prošloj godini počeli smo veliki petogodišnji ciklus investicija čija implementacija je uveliko u toku. Rekonstrukcijom i modernizacijom postojećih objekata omogućićemo stabilan rad i produženje radnog vijeka elektrana, a uvođenjem naprednih tehnologija i savremenih informacionih sistema upravljanja obezbijediće se njihova automatizacija u cjelini i stvoriti mogućnosti pružanja sistemskih i pomoćnih usluga“, rekao je Mrvaljević Pobjedi.\nPrema njegovim riječima, kao jedan od najvećih prioriteta razvoja u narednom periodu prepoznata je potreba za diversifikacijom proizvodnje električne energije iz obnovljivih izvora energije, prije svega sunca i vjetra.\n„Upravo će gradnja novih proizvodnih objekata dovesti do povećanja konkurentnosti i znatno unaprijediti mogućnosti za trgovinu električnom energijom“, kazao je Mrvaljević.\nOn je naveo da je planirana gradnja VE snage 50 megavati (MW), očekivane godišnje prozvodnje od oko 150 gigavat sati (GWh).\n„Očekivani početak gradnje je proljeće 2021. godine, trajanje radova 18 mjeseci, dok je puštanje elektrane u probni rad predviđeno za jesen 2022. godine“, precizirao je Mrvaljević.\nOn je dodao da je apsolutno sve urađeno u skladu sa zakonima Crne Gore i Statutom EPCG.\n„Počev od prostorno-planskog aspekta, a uvažavajući činjenicu da je izgradnjom VE Krnovo iskorišćen samo dio vjetropotencijala Krnovske visoravni u cilju definisanja uslova za usaglašeno korišćenje raspoloživih prirodnih resursa, u funkciji valorizacije energije vjetra, poljoprivrednog i šumskog zemljišta izrađena je i usvojena u julu prošle godine lokalna studija lokacije Gvozd“, podsjetio je Mrvaljević.